Menghiburkan! Video Adibah Noor Nyanyi Lagu Berdiri Bulu Romaku 12 Tahun Lalu Kembali Tular

Lagu milik penyanyi terkenal Indonesia, Hetty Koes Endang berjudul Berdiri Bulu Romaku kembali tular di media sosial selepas peserta Gegar Vaganza 8 (GV8), Adibah Noor menyanyikan lagu tersebut dalam konsert minggu ketujuh program realiti itu

Meskipun tidak berjaya mendapat markah yang tinggi berikutan tersalah percaturan membawakan lagu tersebut, namun rata-rata peminat memuji persembahan Adibah yang kelihatan cukup unik dan menghiburkan. Dalam perkembangan berkaitan, ada segelintir peminat turut terkejut setelah mengetahui bahawa Adibah pernah menyanyikan Berdiri Bulu Romaku menggunakan versi yang asal 12 tahun yang lalu.

Video dimuatnaik oleh seorang pengguna laman YouTube pada tahun 2009 itu menunjukkan Adibah yang dikenali ramai sebagai selebriti verstail sedang mengacarakan sebuah segmen pakaian beragam sambil menyanyikan lagu tersebut.

Meninjau ke ruangan komen, peminat kembali meninggalkan pelbagai ucapan termasuk memuji kelunakan suara Adibah.

“Best sungguh menghiburkan, syabas Adibah”

“Yang ini lagi best dari masa GV kak Dib bawa rentak dikir agak kacau juga sbb key rendah.. kalu yang key macam ini pasti kak Dib boleh dapat top 3.. tapi tetap salute sebab penampilan berani” komen mereka

Sekadar info, pada konsert suku akhir pada minggu hadapan bertemakan Ku Petik Bintang (lagu yang dipetik dari filem atau drama dan senikata loghat negeri), Adibah akan menyanyikan lagu Bollywood berjudul Dhoom Machale nyanyian asal Sunidhi Chauhan. Menariknya, Adibah pernah menyanyikan lagu ini di sebuah acara pada tahun 2016.


Selebriti & Peminat ‘Bersemut’ Lihat Momen Neelofa Bersama Suami Baca Terjemahan Al-Quran

Momen manis Neelofa mendengar dan menatap wajah suami tercinta Haris Ismail, membaca terjemahan Al-Quran itu membuatkan pasangan sama padan ini dicemburui ramai.

Video yang dikongsikan usahawan selebriti ini di Instagram nya, mencuri perhatian ramai rakan industri dan juga para peminatnya di media sosial.

“Satu perkongsian yang barangkali boleh diterjemahkan sebagai pengerat kasih sayang untuk kita semua, insya-Allah.” Tulisnya

Video yang dikongsikan usahawan selebriti terkenal ini, membuatkan ramai rakan industri dan peminat tersentuh hati melihat hubungan pasangan bahagia ini.

“MasyaAllah. Moga Allah lindungi keduanya #luvtillJannah”

“Subhanallah sungguh luar biasa pasangan ini. Lindungilah mereka”

“Erm ada vibes macam hindustan tapi saya approve”

“Cemburunya… Best je tengok dia orang belajar sama” komen mereka

“Cuma nak kata, mereka sempurna antara satu sama lain kan..”

“Terharunya moga Allah permudahkan Lofa nanti, bahagia ke syurga”

“MasyaAllah moga Allah rahmati kamu berdua bakal ibu dan ayah yang hebat” komen mereka lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


SAMSUNG Lancarkan Galaxy S21 Fan Edition 5G Pada Harga Bermula RM2,899

Samsung Malaysia Electronics hari ini mengalu-alukan kehadiran Galaxy S21 Fan Edition 5G baharu untuk menyertai siri Galaxy S. Galaxy S21 FE 5G adalah smartphone yang mempunyai fitur premium kesukaan penggemar dari Galaxy S21.

Di antara aspek yang paling disukai dari Galaxy S21 yang tersemat dalam Fan Edition adalah rekaannya yang menarik, prestasi berkuasa, kamera pro-gred dan ekosistem yang lancar untuk ketersambungan.

Samsung Malaysia sangat teruja untuk mengumumkan bahawa pengguna kini boleh membuat pra-pesanan Galaxy S21 FE 5G, bermula 6 Januari hingga 10 Januari 2022, melalui Samsung Experience Stores, Samsung Rakan Kongsi Bertauliah dan Stor Dalam Talian Samsung Malaysia.

Anda juga ada pilihan untuk tukar beli atau Trade-in and overtrade untuk membuat pembelian , untuk maklumat lanjut, sila layari: www.samsung.com.

Berikut harga dan hadiah istimewa yang ditawarkan bagi setiap pembelian Galaxy S21 Fan Edition 5G.

Untuk maklumat lanjut tentang Galaxy S21 FE 5G, sila lawati:
www.samsung.com/my/smartphones/galaxy-s21-5g/galaxy-s21-fe-5g/ atau
samsungmobilepress.com.

Manakala untuk maklumat lanjut tentang tawaran prapesanan, sila layari:
www.samsung.com/my/offer/mobile/galaxy-s21-fe-5g-pre-order/ (halaman ini akan disiarkan secara langsung pada 6 Januari 2022, Khamis, 10 pagi).


Rayuan Farid Kamil Terhadap Sabitan & Denda Ditolak Mahkamah

Pelakon dan pengarah Farid Kamil Zahari,40 gagal mendapatkan kebenaran merayu terhadap sabitan dan hukuman denda RM5,500, atas kesalahan menggunakan kekerasan jenayah serta mengeluarkan perkataan tidak sopan terhadap seorang anggota polis, dengan niat untuk menghalangnya melakukan tugas, empat tahun lalu.

Memetik laporan BERNAMA, Mahkamah Rayuan terdiri dari tiga panel Hakim diketuai Datuk Hanipah Farikullah bersama-sama Datuk Wira Ahmad Nasfy Yasin dan Datuk Che Mohd Ruzima Ghazali sebulat suara telah menolak permohonan Farid selaku pemohon, bagi mendapatkan kebenaran merayu untuk mengetepikan sabitan dan hukuman yang dijatuhkan oleh Mahkamah Tinggi Shah Alam pada 23 Ogos 2021.

Difahamkan,mahkamah telah menolah permohonan tersebut setelah mendapati persoalan undang-undang yang dikemukakan oleh pemohon adalah tidak relevan selain permohonannya tidak mempunyai merit.

Dalam pada itu, panel hakim turut menolak permohonan pendakwa raya untuk mendapatkan lanjutan masa bagi memfailkan petisyen rayuan terhadap hukuman bagi pertuduhan di bawah Sesyen 90 Akta Polis 1967, berikutan pihak pendakwa raya tidak menyatakan alasan mencukupi bagi menyokong permohonannya.

Susulan itu, pihak pendakwaan hanya akan meneruskan rayuan silang terhadap denda RM5,000 yang diputuskan oleh Mahkamah Tinggi Shah Alam terhadap Farid atas kesalahan menggunakan kekerasan jenayah. Bagaimanapun, tarikh pendengaran rayuan masih belum ditetapkan oleh mahkamah.

Untuk info, pendakwaan tersebut diwakili Timbalan Pendakwa Raya Nahra Dollah dan Zaki Asyraf Zubir manakala peguam Kee Wei Lon dan Low Wei Loke bertindak bagi pihak Farid.

Pada 2 Jun 2020, Mahkamah Majistret Petaling Jaya telah menjatuhkan hukuman penjara 13 bulan ke atas Farid, yang didapati bersalah menggunakan kekerasan jenayah terhadap Konstabel Muhammad Nizam Jamaluddin di Pejabat Pertanyaan Balai Polis Trafik Kota Damansara di sini pada 1.20 tengah hari, 11 Januari 2018, mengikut Seksyen 353 Kanun Keseksaan.

Pelakon yang juga suami kepada Diana Danielle itu dipenjara empat bulan kerana mengeluarkan perkataan tidak sopan terhadap mangsa yang sama pada masa dan tempat sama, mengikut Sesyen 90 Akta Polis 1967. Namun, mahkamah memerintahkan kedua-dua hukuman itu berjalan serentak,dimana Farid hanya perlu menjalani hukuman penjara 13 bulan.

Bagaimanapun, berikutan rayuan pelakon itu, Mahkamah Tinggi Shah Alam telah menggantikan hukuman penjara 13 bulan bagi kesalahan menggunakan kekerasan jenayah kepada denda RM5,000, manakala hukuman penjara empat bulan kerana mengeluarkan perkataan tidak sopan digantikan dengan denda RM500.

Pesuruhjaya Kehakiman Nurulhuda Nur’aini Mohamad Nor membuat keputusan itu, selepas mengambil kira bahawa Farid telah membayar kompaun kepada pihak-pihak yang terlibat dalam kejadian itu termasuk anggota polis berkenaan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Fenomena Artis Bela Patung, Pendakwah Indonesia Tampil Beri Teguran!

Kebelakangan ini beberapa selebriti popular Indonesia seperti Ivan Gunawan, Lucinta Luna, Celine Evangelista dan ramai lagi telah menunjukkan bahawa mereka mempunyai anak patung yang dikaitkan roh mistik atau spirit doll.

Malah, ada diantara mereka tidak segan untuk memberikan nama dan melayan anak patung tersebut seperti bayi. Persoalannya, adakah mempunyai spirit doll dibenarkan dalam Islam?

Penjaga Institut Kemajuan Dakwah Ilsmiyah dan Pondok Pesantren Al Bahjah Cirebon, Kiai Haji Yahya Zainul Ma’arif atau lebih dikenali sebagai Buya Yahya tampil memberi penjelasan mengenai sprit doll kepada individu yang beragama Islam.

Buya Yahya menerusi kenyataannya menggesa orang ramai untuk tidak terpengaruh dengan trend mempunyai anak patung dan mempunyai prinsip diri yang teguh.

“Jangan ikut trend orang. Masa mereka beli anak patung. Punya prinsip.”- pesan Buya Yahya

Tambah Buya Yahya lagi,  tiada roh yang akan memasuki ke dalam anak patung tersebut. Namun, ia boleh mengundang makhluk halus seperti jin atau syaitan untuk berada di dalamnya.

“Jadi tidak ada anak kecil jahat masuk dan menjadi roh jahat, tidak ada. Yang ada jin jahat atau syaitan yang terkutuk itu yang ada.”- katanya lagi

Jelasnya lagi, iman seseorang juga boleh digugat sekiranya terdapat kepercayaan atau menyimpan patung tersebut.

“Jadi anda tidak perlu untuk berurusan dengan perkara seperti itu. Tak perlu bina kepercayaan sesuatu yang tidak ada. Bahkan ianya sangat bahaya, kerana ia boleh membahayakan iman.”- tambahnya


‘Payah Juga”- Fauziah Nawi Kongsi Rahsia Warnakan Watak Jika Dapat Tawaran Berlakon’ Back To Back’

Seniwati terkenal tanah air, Fauziah Nawi memuatnaik perkongsian yang cukup menarik di Instagram nya di mana pelakon veteran ini berkongsi ilmu berkaitan lakonan dan aspek yang perlu para pelakon masa kini titik beratkan.

Menerusi hantarannya, Fauziah Nawi mengatakan apa yang membezakan seseorang pelakon itu adalah bagaimana cara mereka menghidupkan atau mewarnakan sesuatu watak itu sendiri.

Tambahan lagi, pelakon senior ini juga berkongsi pendapat bahawa sebagai seorang pelakon mereka perlu mengetengahkan elemen tersirat dan kejutan kepada penonton.

“Payah juga nak mempelbagaikan keterampilan, kalau job back to back.

Paling ketara pelakon lelaki, sebab nak jaga conty semua drama sama berjanggut, berjambang.

Pelakon wanita juga ada masalah juga kan..

Untuk membezakan seorang pelakon dengan yang lain biar pun nampak sama adalah, bagaimana kamu mewarnakan setiap watak yang dimainkan.

Ertinya, pengamatanmu kena lebih teliti. Cari yang bukan dilihat dan dikehendaki penonton. Ertinya, jangan beri yang dah tersurat. Beri kejutan yang tak disangka dan tak terfikir oleh penonton.” Tulisnya

Dalam kapsyen terakhirnya, pelakon veteran ini memberi mesej mendalam di mana pelakon masa kini di pilih berdasarkan jumlah pengikut di media sosial.

“Apa pun pastikan followers ribu riban dan kamu disenangi baru meletops.” Tulisnya lagi

Kalau miliki pengikut beribu tapi tak pandai hidupkan watak lakonan pun tak boleh juga, betul tak. Apa pandangan anda?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selamat Tinggal! Tiada Lagi Blackberry Klasik Selepas Ini

Selepas kemudahan BlackBerry Messenger (BBM), BlackBerry klasik atau lebih tepat peranti mereka yang menggunakan sistem operasi (OS) yang lama seperti BlackBerry 10, OS 7.1, BlackBerry PlayBook OS dan yang sebelumnya kini telah ditamatkan perkhidmatannya.

Berkuatkuasa 4 Januari lalu, semua model BlackBerry tidak lagi boleh menggunakan perkhidmatan penggunaan data, internet, menghantar dan menerima SMS, serta membuat panggilan. Pendek kata,   ianya tidak ubah seperti sebuah ‘dummy’ namun masih mampu bercahaya.

Berita ini bukan lagi satu perkara yang mengejutkan berikutan pengumuman ini telah dibuat pada
September 2020. Bagaimanapun, difahamkan ada beberapa peranti mereka yang masih boleh digunakan seperti BlackBerry Priv, BlackBerry KEYOne dan BlackBerry KEY2 yang menyokong OS Android.


Foto Marsha Tahan Gelak & Syafiq Kyle Berhijab Curi Perhatian Peminat

Tular di media sosial milik pelakon dan penyanyi jelita, Marsha Milan yang memuatnaik gambarnya bersama pelakon kacak Syafiq Kyle mencuri tumpuan orang ramai terutamanya para peminat di media sosialnya.

Foto Syafiq Kyle berhijab yang dimuatnaik oleh Marsha, mengundang pelbagai reaksi peminat apatah lagi kapsyen yang dikongsikan selebriti ini cukup mencuit hati.

“Akhirnya… Seronoknya dapat juga jumpa ustazah Syafiqa Kyla Nirojim” tulis Marsha

Melihat foto yang dimuatnaik pelakon dan penyanyi jelita itu, peminat mula membanjiri ruangan komen di Instagram Marsha dengan komen-komen yang lucu dan menghiburkan.

“Kak kenapa, ustazah dok terkangkang tuh hahahah @marshamilan”

“Hahahaha Syafiqa Kyla Nirojim ya? Lol” komen mereka

“MasyaAllah comelnya yang belakang. Cantik yang depan. Alhamdulillah” komen mereka lagi


Michael Ang Dedah Sebab Muncul Sebagai Penyanyi, Sedia Terima Kecaman

Pengarah terkenal yang kini bergelar penghibur, Michael Ang membuat kejutan kepada peminat dan kenalan selebriti apabila tampil dengan sebuah single berjudul Cinta Atau Propa.

Menjelaskan lebih lanjut mengenai single pertama nya ini, Michael berkata permulaannya dalam bidang nyanyian adalah berikutan perihal dirinya sendiri. Menurut Michael, sebelum ini dia mempunyai masalah depresi dan secara kebetulan pihak Indigital Music telah menawarkannya untuk merakam lagu.

“Sebelum ini saya mempunyai banyak masalah peribadi, kerja dan juga COVID-19 yang melanda. Saya sangat stress. Jadi bila saya ditawarkan untuk menyanyi, saya cakap kepada pihak Indigital Music, “okay buat”” katanya

Bagaimanapun, menurut selebriti serba boleh ini, dia ingin menarik diri tidak lama kemudian kerana berasa tidak yakin dengan kemampuannya sebelum diberi dorongan dan semangat oleh syarikat rakaman berkenaan serta mereka di sebalik pembikinan lagu ini, Hafiz Hamidun dan Killa Drillz.

“Tapi selepas itu saya hubungi Nana dari Indigital Music saya cakap saya tak nak buat sebab saya tak yakin. Mereka cuba yakinkan saya dengan cuba dahulu dan sekiranya memang tak boleh baru kami batalkan.

“Bila saya dah cuba, saya dapat banyak bantuan dari komposer lagu ini iaitu Killa Drillz dan Hafiz Hamidun yang banyak memberi bimbingan sepanjang merakam lagu ini. Sejujurnya saya tahu suara saya tak sedap tetapi saya cuba yang terbaik dan tak sangka bila dah dengar macam sedap pula” katanya lagi

Ketika ditanya mengenai soal persediannya menerima kecaman daripada orang ramai, Michael berkata dia terbuka untuk menerima segala teguran kerana beranggap ia adalah hak masing-masing untuk memberikan pendapat.

“Bagi saya untuk mengkritik itu adalah hak individu untuk cakap sedap ke tak sedap ke,sama juga dengan pendirian saya. Kalau saya dengar orang menyanyi dalam GV atau apa sekalipun terutamanya dalam pertandingan,saya akan kritik tetapi jika anda perasan lagu mereka yang baru dilancarkan saya tidak pernah kritik cakap sedap atau tidak.

“Sama juga bila saya buat drama atau filem, semua orang ada hak untuk kritik dan saya tak sepatutnya mudah melenting. Buat siapa yang mengikuti saya, saya tidak pernah menjawab apabila orang kritik begitu dengan lagu ini.

“Bila dah keluar, saya sepatutnya bersedia untuk terima kritikan atau pujian daripada orang ramai. Semuanya saya terima dan saya tidak akan melatah atau marah sebab bagi saya mereka mempunyai hak untuk mengkritik begitu juga dengan saya yang akan terus mengkritik” kongsi Michael kepada Murai.my

Michael ditemui secara virtual dalam sidang media pelancaran lagu Cinta Atau Propa pada petang Khamis. Untuk info, lagu ini merupakan hasil ciptaan pendatang baharu dalam industri, Killa Drillz manakala Hafiz Hamidun bertindak sebagai produser.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Isu Ambil Gambar Babak Filem, Kek Batik Ameera Khan Pula Jadi Pertikaian

Isu mengambil gambar beberapa babak filem terbaharu Lady Gaga, House Of Gucci dalam pawagam masih lagi hangat diperkatakan. Terbaru, adik kepada selebriti terkenal Neelofa iaitu Ameera Khan yang juga usahawan terus mendapat kritikan warganet di media sosial.  Ia berikutan kek batik yang dijual menerusi jenama LMK Kek Batik dilihat ‘keras” dan tidak bersesuaian dengan konsep kek batik yang sering dijual di pasaran.

Menerusi laman Twitter, seorang warganet dikenali sebagai @aswaliaaa  mempersoalkan keadaan kek batik itu selepas berkongsi tangkap layar Insta Stories Ameera yang memberikan manisan tersebut kepada beberapa rakannya yang juga terdiri daripada pempengaruh media sosialk dan selebriti tanah air.

“Girl, what kind of dry a*s kek batik is that” soalnya

Ciapan tersebut yang mendapat 12.3k ulang kicau dan 16.7k tanda suka setakat ini turut menerima ratusan komen warganet yang turut menyokong apa yang dikatakan oleh wanita itu. Malah,  ada yang berpendapat harga yang diletakkan oleh Ameera terlalu mahal.

“Dia macam patah-patahkan biskut pastu tuang chocolate sauce je on top. Tetiba jual harga yahudi.”

“Dia jual ke?? Serious lah macam tu dia jual kat orang..Biskut pun tak hancur”

“Kedekutnya nak letak chocolate mahal dia.”

“Rasa mesti kering nak mampus kalau rupa pun dah gitu.” komen mereka

Malah, ada yang mengkritiknya tidak memasukkan bahan asas membuat kek tersebut dan sebaliknya hanya menggunakan pure caramel belgian chocolate.

“No milo, no eggs, NO SUGAR, No condensed milk. Cuma letak katanya pure caramel belgian chocolate. Patutlah kek batik kau nampak kering macam pasir gurun sahara..Plus kek batik apoo kalau semua benda tak letak? Baik cicah je biskut meri tu dengan ayaq milo nyah”

“Adakah mereka cuba untuk menjadi sihat atau vegan? komen mereka lagi

Walaubagaimanapun, sehingga kini masih tiada sebarang pernyataan yang diberikan oleh Ameera meskipun dikritik hebat di media sosial.


Britney Spears Tayang Gambar Bogel, ‘Free Woman Energy’ Katanya!

Bintang pop legenda Britney Spears memuatnaik foto bogelnya di akaun Instagram, tarik perhatian orang ramai di media sosial. Pelatun lagu Toxic dengan jumlah pengikut sebanyak 38.3 juta di Instagram, tidak segan silu menayangkan gambar bogel di media sosial.

Seperti sedia maklum bintang pop ini kerap berkongsi foto dirinya separuh bogel dan bogel penuh di media sosialnya, dan hal tersebut menimbulkan kerisauan ramai peminat terhadap kesihatan mental penyanyi tersebut.

Foto bogel yang dimuat naik kali ini tidak seperti yang sebelumnya, di mana Britney tidak lagi mengaktifkan ruangan komen dan gambar tersebut meraih 1.4 juta suka di Instagram nya.

“Free woman energy has never felt better” tulisnya

Mungkinkah ini cara bintang pop ini melepaskan rasa tertekan? Apa pendapat anda.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Mana Kualiti Dalam Kerja?”-Loca B Kecewa Dengan Hasil Kerja Syarikat Rakaman Terkenal

Penyanyi  Loca B meluahkan rasa kecewa terhadap sebuah syarikat rakaman yang dikatakan tidak menghormati hasil kerja pihak lain yang dikatakan hanya memuatnaik lagu “separuh jalan”. Malah judul album milik suaminya yang juga Tuju telah ‘terpotong’ di sebuah aplikasi muzik.

Menerusi posting di Instagram, Loca B memberitahu isu tersebut tidak sepatutnya berlaku pada sebuah syarikat label antarabangsa yang sudah cekap dan mahir mengendalikannya.

“KECEWA. To say the least. Dear @warnermusicmy @blackhat.records @warnermusic. Ini bukan hasil Label Antarabangsa. Ini SERABUT. Saya telah berdikari dan tak pernah saya berhadapan kerja tak kemas macam nie.

Seni sudah diberi 1000%. Biar kerjanya sama dengan quality please. Paling kurang, buat la kerja yang kemas. Terutamanya untuk sesuatu yang sangat basic. Hormat seni orang”- luah Loca B

Tambahnya lagi, keadaan tersebut berlanjutan untuk beberapa hari walaupun sudah seminggu dimuatnaik sejak 31 Disember 2021.

“Release 31hb DEC. Janji by 3rd JAN dah ok. Tiap hari tambah 48 hours? Ini hari keenam. Tambah lagi 48 hours. Buka Mata check tiap hari masih sama.

Masih ada lagu yang separuh jalan tak complete. Please look on Apple Music. Cover depan belakang kamu pergi cantumkan jadi satu cover. Nama album terpotong.”- katanya lagi

Tinjauan Murai di ruangan komen mendapati Loca  mendedahkan kepada pengikutnya bahawa isu tersebut masih belum diselesaikan sehingga kini.


Irwansyah & Isteri Zaskia Sungkar Jelaskan Isu Rumah Disita

Tular mengenai isu kediaman dan kereta milik pelakon kacak Irwansyah disita gara-gara pemalsuan dokumen dan tandatangan yang dilakukan oleh adik pelakon tersebut, Hafiz Fatur, mendapat perhatian orang ramai dan media tempatan.

Melihat laporan media Indonesia, kenderaan dan beberapa kediaman mewah milik Irwansyah termasuk kediaman yang diduduki mereka ketika ini terpaksa disita gara-gara isu pinjaman wang bank yang dibuat oleh Hafiz.

Kecoh dengan isu kediaman yang diduduki disita dan digembar-gemburkan oleh media, isteri Irwansyah, Zaskia Sungkar tampil beri penjelasan situasi sebenar dan berharap para media dapat betulkan maklumat yang salah dalam berita yang disebarkan.

Terima kasih banyak semua support nya buat Kia dan Irwan, sampai teman yang udah tahunan gak ketemu pun semua nanya dan ikut prihatin. Terima kasih banyak atas doa nya.

Namun perlu Kia luruskan rumah baru yang Kia tempati sekarang, Alhamdulillah aman dan Kia yang pegang sertifikat nya selama ini.

Jadi yang kena musibah itu adalah beberapa rumah cluster milik Irwan di wilayah TangSel dan beberapa sertifikat nya di rumah yang di tempati Almarhum ibu nya Irwan.

Jadi bukan rumah yang kami tempati sekarang.

Semoga rakan-rakan media bisa lebih bijak dan terinformasi. Meluruskan berita yang salah selama ini.

Semoga semuanya bisa dimaklumi atas situasi keluarga kami saat ini dan kami akan sangat berterima kasih bila teman-teman menulis berita yang sesuai dengan faktanya, dan tidak mewancarai sesiapa pun yang sedang bertamu ke rumah kami demi kenyamanan kami dan semua.

Doakan kami bisa ikhlas dan sabar dalam menerima Takdir ini. Namun kami yakin dan berhusnudzan kepada Allah pasti selalu ada hikmah dibalik setiap ujian.

Semakin banyak nya sahabat-sahabat kita yang tutup usia di umur yang masih muda, terus mengingatkan kami.. Pada akhirnya hanya kain kafan dan amal shaleh yang kita bawa kelak dalam kubur.

Yang bisa kami lakukan saat ini hanyalah ikhtiar terlebih dahulu mendapatkan hak kami kembali. Namun seterusnya kami ikhlas dan pasrahkan kepada Sang Pemilik Segalanya. Kerana harta hanyalah titipan yang bisa datang dan pergi.

Namun iman dna nikmat Islam yang jangan sampai pergi dan harus kita syukuri.

Wallahua’lam bisshawab. Jazakumullah khair.” Tulisnya

Semoga urusan Irwansyah dan Zaskia dipermudahkan dan dapat selesai kes ini dengan baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harith Iskander Beri Cadangan Kepada Raja Bomoh Selepas Tular Isu ‘Ritual Cegah Banjir’,

Video tular mengenai ‘Raja Bomoh’, Ibrahim Mat Zin bersama seorang wanita yang dikenali sebagai ‘Puteri Zaleha’ yang melakukan ritual ‘cegah banjir’ mendapat reaksi dari pelbagai pihak termasuklah pelakon, pelawak dan pengacara, Harith Iskander yang turut memberikan cadangan kepada individu itu.

Menerusi posting di Instagram, Harith akui pernah memerli  ‘Raja Bomoh’ itu dan akui rakyat sudah berasa penat dengan kerosakan akibat banjir yang berlaku di beberapa buah negeri baru-baru ini.

“Raja Bomoh yang terkenal sudah kembali, kali ini melakikan ‘magic’ untuk mencegah banjir. Saya akui saya pernah mengejeknya sebelum ini..Tetapi rakyat begitu letih dengan kerosakan yang berlaku akibat banjir di Malaysia.

Pada kali ini saya rasa kita sanggup menerima semua dan apa-apa bantuan pada masa ini termasuklah kelapa yang dibawa ke udara.”- jelas Harith

Dikesempatan itu,  Harith berseloroh dengan memberikan cadangan kepada ‘Raja Bomoh’ itu untuk mencipta sihir yang akan menghalang sebarang kerosakan dan kehilangan nyawa disebabkan oleh ketidakcekapan manusia.

“Daripada hanya ‘mencegah lebih banyak banjir’ mungkin Raja Bomoh boleh mencipta sihir yang akan MENGHALANG sebarang kerosakan dan KEHILANGAN NYAWA disebabkan oleh ketidakcekapan manusia”-Cadang Harith

Sekadar info, sebelum ini pernah tular di media sosial mengenai ritual yang dijalankan oleh Ibrahim Mat Zin bersama seorang wanita . Dan kini, Jabatan Agama Islam Perak (JAIPk) telah membuka kertas siasatan dan Jabatan Kemajuan Islam Malaysia (JAKIM) akan meneliti tindakan sewajarnya terhadap mereka.


Reaksi Iesya Toh Dan Netizen Persoalkan Status Vaksinasi Menteri Kesihatan Curi Perhatian

Masih kecoh mengenai isu status vaksinasi Menteri Kesihatan, pengacara terkenal Iesya Toh memuatnaik foto Khairy Jamaluddin mengambil vaksin suntikan pertama, kedua dan juga dos penggalak di akaun Instagram nya.

Menerusi perkongsian Iesya Toh di media sosialnya, isu status vaksinasi Menteri Kesihatan kini menjadi perhatian orang ramai.

Apatah lagi gambar vaksin dos kedua Khairy Jamaluddin cetus tanda tanya, kerana pakaian dan petugas yang beri suntikan tersebut sama seperti ketika menteri tersebut mengambil vaksin dos pertama.

Memetik dari kapsyen pengacara ini tentang isu tersebut, Iesya beri pandangannya sambil berseloroh dengan mengatakan mungkin Menteri Kesihatan tidak sempat mengambil gambar semasa mengambil vaksin dos kedua lalu memuatnaik gambar yang sama.

“Menteri Kesihatan @khairykj hari ini menyatakan yang beliau telah pun menerima dua suntikan vaksinasi serta suntikan dos penggalak dan menafikan status vaksinasi COVID-19 miliknya, adalah seperti yang telah ditularkan.

2nd pic: KJ sempat share pics time ambil vaksin.

Pic last: Yang menarik perhatian netizen adalah pakaian KJ dan petugas yang suntik vaksin pertama dan kedua adalah sama..

Mungkin pic dos kedua KJ tak sempat snap. Jadi KJ upload pic yang sama? Logik tak?” Tulisnya

Melihat perkongsian pengacara terkenal ini di media sosial, warganet mula membanjiri ruangan komen posting tersebut dengan berkongsi pelbagai komen yang menarik.

“Tak tahu nak fikir logik macam mana.. Husnuzon je lah”

“Barangkali ambil vaksin sekali dos 1 dengan dos 2.. Mustahil lah nurse KKM yang sama bila ambil vaksin tu..”

“Tenang semua… Dia tengah fikir macam mana nak bagi nampak logik.. Nantikan episod ke tiga… Episod pertama kantoi.. Episod kedia kantoi gak.. Sabar ye semua..”

“Jangan main-main dengan jabatan netizen negara ya. Kalau menipu tu, sekejap je Allah nak tunjuk.”komen mereka

Muat naik terkini Iesya sekali lagi mencuri tumpuan orang ramai, mana tidaknya tangkap layar yang dikongsi menunjukkan tarikh di sijil vaksinasi milik Menteri Kesihatan lain dengan tarikh foto yang tular di media sosial.

“Sekali lagi Netizen musykil kenapa @khairykj blur kan date? Ehh lain bulan?

Maybe media lambat lapor kot.. Positive di hari Jumaat..

Macam tu lah jadi YB ni.. Bukan mudah.. Jujur salah, tak jujur dah sememangnya salah..” Tulisnya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Heliza Helmi Gemuruh Pertama Kali Muncul Di TV Bersama Suami

Penyanyi dan aktivis terkenal, Heliza Helmi memuatnaik di Instagram nya menjadi tetamu jemputan bagi program Wanita Hari Ini yang dirakam secara langsung (Live) bagi mengupas topik Bina Bahagia Dalam Rumah Tangga.

Mungkin ia kelihatan perkongsian biasa, namun Heliza tidak berkeseorangan dalam program tersebut sebaliknya ditemani bersama suaminya Datuk Seri Mahadi.

Menerusi perkongsian Heliza di Instagram nya, isteri kepada ahli perniagaan ini meluahkan rasa risau dan gemuruh kerana pertama kali muncul di televisyen bersama suami.

A post shared by 🎯H E L I Z A H E L M I 🎯 (@nurhelizahelmi)

“Nebes.. Hari ni jam 12pm kami ada di @whitv3 … Aa ghisau ghisau. Pestime nak appear tv sama smaa ni” tulisnya

Melihat posting Heliza di media sosial ramai peminat dan juga rakan artis memberi komen yang cukup mencuit hati di ruangan komennya.

“Behape behape.. Kelakor tu maintain” @therealfafau

“Tolong bagitahu kami rahsia kak ja kenal DS.. Nak tahu juga.. Huhu”

“Hebat kak.. Tahniah!! Moga terus diberkati Allah kepada rumah tangga yang dibina.. Aaminn.. ! Apa ghisau nya sis..? Haha.. Sis hebat berkata-kata kot. Hehe.. Tahniah kak..” komen mereka


Shila Amzah Beri Pesanan Kepada Para Suami Soal Kemampuan Untuk Isteri

Baru – baru ini Shila Amzah telah membuka ruangan ‘Questions’ kepada para peminat melalui Instagram Story miliknya. Ruangan itu dibuka untuk peminat bertanyakan soalan ataupun berkongsi pendapat yang melibatkan hubungan suami isteri.

Berdasarkan perkongsian Shila, kebanyakkan netizen berkongsikan pengalaman sebagai suami isteri. Dalam pada itu ada juga yang memberikan kata-kata semangat dalam menempuh perhubungan berumah tangga.

Salah satu perkongsian yang menarik perhatian apabila netizen berkongsikan kisah mengenai kemampuan seorang suami untuk isteri dalam berumah tangga.

Saya rasa saya tidak mampu untuk memberikan secukupnya untuk isteri saya. Saya telah mencuba yang terbaik.

Perkongsian yang telah dikongsikan oleh netizen itu turut mendapat respon dari Shila. Dia turut memberi pesanan kepada para suami supaya memberikan apa yang termampu dan yang penting sentiasa berusaha.

Kepada para suami, tidak mengapa jika anda tidak dapat memberikan secukupnya, secara barangan, wang ringgit, buat yang termampu. Yang penting usaha, pasti akan ada sentiasa ada rezekiNya,

Dalam pada itu, Shila juga turut memberi pesan kepada suami supaya menambah perhubungan suami isteri dengan kasih dan sayang kepada isteri, dan isteri pasti akan merasa secukupnya.

Dia juga berharap pasangan suami isteri dapat bersama-sama berdoa untuk kebaikan berumah tangga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Catriona Mahu Anak Menteri Jadi Penerima Vaksin Pertama?

Baru – baru ini menerusi Astro Awani, Malaysia akan meneruskan pemerolehan vaksin COVID-19 Pfizer-BioNTech untuk kanak-kanak berusia 5 hingga 12 tahun.

Menteri Kesihatan, Khairy Jamaluddin berkata, pilihan vaksin lain seperti vaksin Sinovac juga akan diberi pertimbangan untuk pemberian vaksin terhadap golongan tersebut.

Berita mengenai suntikan vaksin kepada kanak-kanak berusia 5 hingga 12 tahun itu telah mendapat respon dari pelakon, model, pengacara, penulis skrip, dan penulis buku wanita Malaysia, Catriona Norhayati Ross binti Bahrin Ross atau dikenali sebagai Catriona Ross.

Catriona telah berkongsikan paparan tajuk dari buletintv3 di Instagram Story miliknya.

A post shared by Buletin TV3 (@buletintv3)

Dalam perkongsian di Instagram Story milik Catriona, dia seolah-olah memberikan gambaran bahawa mungkin rakyat Malaysia sekarang mahu melihat anak menteri divaksin di TV nasional dahulu.

Mungkin rakyat Malaysia sekarang nak tengok anak anda divaksin di tv nasional dulu

Untuk makluman, sebelum ini panel FDA mengesyorkan vaksin Pfizer-Biontech COVID-19 untuk kanak-kanak berusia 5 hingga 11 tahun dengan menyatakan manfaat suntikan itu melebihi risikonya.

Malaysia telah memulakan pemberian vaksin kepada remaja berusia 12 hingga 17 tahun pada 20 September lalu.


Lakonkan Semula! Pengarah Kuch Kuch Hota Hai Dedah Sifat Pelakon Muda

Masih ingat filem Kuch Kuch Hota Hai, lakonan Shah Rukh Khan, Kajol dan Rani Mukerji? Bagi kanak-kanak era 90-an, pasti mereka amat mengenali filem ikonik dari India ini.

Namun, ternyata, anak perempuan Saif Ali Khan, Sara Ali Khan, pernah meminta pengarah filem itu, Karan Johar, untuk membuat semula filem Kuch Kuch Hota Hai.

Sebelum ini, Sara Ali Khan mendedahkan satu perkara yang memeranjatkan semasa sesi temu bual. Dia mengaku bahawa dia sangat berhasrat untuk melakonkan semula filem Kuch Kuch Hota Hai arahan Karan Johar.

Sara Ali Khan langsung tidak teragak-agak untuk meminta pengarah filem Kuch Kuch Hota Hai itu segera membuat semula kerana dia benar-benar jatuh cinta dengan filem itu.

Selain itu, Sara Ali Khan turut memberi idea senarai pelakon jika filem Kuch Kuch Hota Hai akan dibuat semula. Katanya, pengganti Shah Rukh Khan dalam filem itu ialah pelakon muda India yang kacak Vijay Deverakonda dan Janhvi Kapoor.

Namun sebaliknya, walaupun Karan Johar juga belum menjawab permintaan untuk pembuatan semula Kuch Kuch Hota Hai, dia sebenarnya memberikan gambaran mengenai sifat pelakon muda India masa kini. Kerana menurutnya, pelakon muda India menuntut gaji tinggi, tetapi tidak memberikan persembahan yang baik.

Malah katanya, dia tidak sanggup menghabiskan wang untuk pelakon muda dan lebih baik memberi gaji tinggi kepada kru filem yang bertugas.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nampak Sangat Pilih Bulu”- DS Vida Kecewa Sa Ya Tersingkir Suku Akhir GV8

Jutawan kosmetik, Dato Seri Vida meluahkan rasa tidak puas hati apabila mengetahui kumpulan Sa Ya yang dianggotaoi Saiful Apek dan Yassin telah tersingkir di peringkat suku akhir program Gegar Vaganza musim kelapan (GV8) yang berlangsung pada malam Ahad.

Menerusi posting di Instagram, Vida berpendapat bahawa program Gegar Vaganza Musim Kelapan (GV8) mempunyai masalah pada minggu yang sangat penting itu dan merasakan persembahan kumpulan Sa Ya yang mempunyai ‘X Factor’ pada malam tadi.

“Saya rasa ada masalah GV minggu penting ni. Towards ke separuh akhir. Sa Ya performance ada x factor malam ini.”

Tambahnya lagi, Vida turut mempersoalkan pihak terlibat yang masih mengekalkan Shidee dalam GV yang dikatakan ‘pancit’ sewaktu menyanyikan lagu Di Ambang Sore.

“Shidee pulak nak disimpan, nak diselamatkan.. Nampak sangat pilih bulu. Bulu pahat tak keluar suara. Tapi disimpan? Atas dasar apa? Lagenda? Kalau dah sah pancit nak diselamatkan lagi?-Dato Vida

Kongsinya lagi, Dato Vida berpendapat kumpulan Sa Ya sentiasa berusaha memperbaiki kelemahan mereka dan memberikan kemajuan yang membanggakan pada setiap minggu.

“Yang bagus disingkirkan..Adakah sebab mereka pelawak.. Menjadi filler jer dalam GV. Tiba-tiba lain jadi. Mereka berusaha baiki kelemahan mereka. Akhirnya hasilkan great improvement setiap minggu. Saya tahulah..Mainan ni. Saya mantan sponsor GV”-Jelas Vida

Selain Shidee, antara peserta lain yang mara ke separuh akhir adalah Nikki Palikat, Adibah Noor, Azan Scan, Ani Mayuni, Suki Low, Aliff Aziz, dan Aweera.

GV8 dihoskan Nabil Ahmad bergandingan dengan Jihan Muse dan bersiaran secara langsung dari Pusat Konvensyen Antarabangsa Putrajaya (PICC) selama 10 minggu pada setiap hari Ahad, jam 9.00 malam.


“Lebih Banyak Persoalan Berbanding Keyakinan”- Firdaus Wong Persoalkan Tindakan SPRM

Isu berkaitan Ketua Pesuruhjaya Pencegahan Rasuah Malaysia (SPRM) semakin hangat diperkatakan, spekulasi demi spekulasi tular di media sosial.

Apatah lagi dengan kenyataan yang dikeluarkan institut itu sendiri mengundang ketidakpuasan hati orang ramai, dengan secara terang dan nyata SPRM menyatakan pendirian mereka menyokong Azam Baki menerusi memorandum yang dikeluarkan.

Kenyataan yang dikeluarkan SPRM menarik perhatian pendakwah terkenal tanah air, Firdaus Wong di mana pendakwah ini mempersoalkan beberapa aspek berkaitan Azam Baki dan sekaligus memberi teguran terhadap institusi tersebut di Instagram nya.

“Saya menghormati SPRM sebagai sebuah agensi pencegah rasuah tetapi dengan kenyataan dari kepimpinan tertinggi SPRM yang menyokong KP SPRM yang terpalit dengan tuduhan rasuah menimbulkan lebih banyak persoalan kepada saya berbanding keyakinan.

Pertama, bagaimanakah mereka boleh mengatakan dan mengetahui motif tuduhan adalah politik dendam sedangkan polis masih dalam penyiasatan?

Kedua, bukankah kenyataan mereka ini seolah-olah mendahului siasatan dan proses keadilan?

Ketiga, adakah kenyataan mereka ini memberikan keyakinan atau mengurangkan keyakinan kepada rakyat akan ketelusan barisan dakwaan rasuah terdapat KP SPRM sendiri?

Sebagai Muslim, adalah tugas kita semua untuk amar makruf nahi mungkar. Tokoh agama lain bersuara atau tidak, itu cara dan prinsip mereka sendiri tetapi Islam ada prinsipnya yang tersendiri. Dalam sebuah hadis menyebut daripada Thauban RA:

“Rasulullah Sallalahu Alaihi Wasalam melaknat pemberi rasuah, penerima rasuah dan perantara yang bersifat penghubung antara kedua-duanya” [Riwayat Ahmad (22399)]” Tulisnya

Perkongsian pendakwah ini menarik perhatian orang ramai di Instagram nya, apatah lagi isu ini dipandang serius oleh rakyat Malaysia sendiri. Rata-rata ramai berkongsi komen dan pandangan mereka di ruangan posting milik pendakwah tersebut.

“Permainan politik dalam SPRM itu sendiri wujud. Dan politik dalam pemerintahan. Semoga Allah melindungi kita semua.”

“Sokongan begini seakan SPRM sebuah parti politk pula… #wellsaid”

“SPRM pun kurapsi…. Tapi nak tangkap orang kurapsi… Macam penjenayah nak tangkap penjenayah lain”

“Malaysia makin jahanam dengan pemimpin-pemimpin munafik.. Yang sangat-sangat lah.. Ibarat harapkan pegar, pegar minum todi..!!” Komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Agama Jadi Hiasan Di Kepala Saja”- Normala Samsudin Komen Isu Rasuah Dalam Kalangan Pihak Terlibat

Selebriti dan bekas personaliti televisyen, Puan Sri Normala Samsudin tampil bersuara terhadap isu rasuah yang semakin menjadi-jadi dalam kalangan pihak yang terlibat dan berpendapat agama hanyalah sekadar hiasan di kepala.

Menerusi Insta Stories, Normala mendedahkan pihak terlibat seharusnya memudahkan setiap kerja kebajikan walaupun dari bangsa, parti, dan kepercayaan.

“Mudahkan setiap kerja kebajikan walaupun dari bangsa, parti dan kepercayaan.

Itu lebih baik. Jika buat susah, nak masuk Syurga Allah akan bagi susah juga..#pihakterlibat”-Normala Samsudin

Tambahnya lagi, rakyat kini sedang melihat dan menilai apa yang sedang berlaku dan pihak yang terlibat tidak akan dapat lari dari penghakiman.

“Rakyat memerhati, membaca, dan menilai. Mereka senyap tetapi sememangnya bermasalah a[abila berada di puncak. Dan tidak akan dapat lari dari penghakiman.”-Normala Samsudin

Dalam pada itu, dia berpendapat dirinya seolah-olah melihat wang rasuah berselerakan seperti sampah sarap yang melekat di mana-mana sahaja.

“Aku melihat, seolah-olah duit rasuah bertebaran berselerakan seperti sampah sarap ditiup angin, debu dan selut rasuah melekat di mana-mana.

Negara ku sudah kemana arahnya. Agama jadi hiasan di kepala saja. Hati sudah hitam.”-Normala Samsudin

Ada betulnya apa yang diperkatakan oleh Puan Sri Normala itu..Apa pendapat anda?


Sushi King Yee Sang Kembali Lagi Sempena CNY & Hadiah Bernilai RM528,888 Menanti Anda

Sebut sahaja makanan sushi, sudah semestinya rakyat Malaysia akan memikirkan restoran popular Sushi King. Tak perlu diperkenalkan lagi, restoran ini sudah menjadi pilihan utama setiap orang yang ingin menikmati sushi sedap, harga berpatutan, dan mudah untuk didapati.

Sempena Tahun Baru Cina (CNY) tak lama lagi, salah satu hidangan utama yang dinanti-nantikan orang ramai ialah Yee Sang . Anda akan melihat banyak restoran di luar sana yang menawarkan menu mereka sendiri untuk hidangan popular ini, dan tiada makan malam perjumpaan yang lengkap tanpanya.

Kini, Sushi King sekali lagi memperkenalkan menu Sushi King Yee Sang. Sudah pastinya ramai yang ternanti-nanti menu ini yang hanya muncul setahun sekali sempena menyambut CNY. Malah ia menjadi acara tahunan untuk Sushi King yang sememangnya rugi jika terlepas.

Menu ini sangat sinonim kepada jenama ini kerana mereka menyediakan Yee Sang yang berkualiti dan menu makanan Jepun pada harga berpatutan dalam persekitaran yang mesra untuk keluarga dan rakan-rakan.

Yang paling penting, hanya di Sushi King, mereka  menggunakan bahan-bahan segar dan Salmon berasal dari Norway.

Sememangnya menu Sushi King Yee Sang ini sudah menjadi acara tahunan Sushi King.

Lebih menarik lagi, sempena CNY ini, Sushi King mengadakan peraduan menarik iaitu ‘Spin And Win’ yang pastinya menjanjikan hadiah yang luar biasa buat semua. Peraduan ini istimewa buat pelanggan yang berjaya memuat turun aplikasi Sushi King MY di telefon pintar masing-masing. Boleh muat turun di sini.

Pelbagai hadiah boleh dimenangi bernilai RM528,888, termasuklah gelang emas serta jongkong emas dengan harga mencecah RM1,500 untuk setiap satu.

Dalam pada itu, sekiranya anda berbelanja RM68 dalam satu resit untuk mendapatkan sampul duit atau Ang Pow Sushi King secara eksklusif, anda juga berpeluang menyertai peraduan Spin & Win di Aplikasi Sushi King MY.

Jangan ketinggalan untuk merebut peluang hebat ini dan sekiranya anda bertuah sudah pasti perayaan hari CNY tahun lebih bermakna. Untuk maklumat lanjut tentang Sushi King Yee Sang dan peraduan ‘Spin & Win’ sempena perayaan CNY tahun ini, sila layari Facebook Sushi King dan Laman Web ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disoal ‘Bila Mahu Tambah Anak’, Diana Danielle Beri Penjelasan Padu!

Pelakon, Diana Danielle tampil memberikan penjelasan selepas terdapat pihak yang mahunya untuk “tambah anak” selepas anak keduanya Nur Aurora kini sudah berusia 6 tahun.

Menerusi posting di Instagram, Diana memberikan penjelasan bahawa walaupun anak keduanya, Aurora kini sudah berusia 6 tahun, mereka masih memerlukan bimbingan dan input sebelum melangkah ke fasa remaja.

“Yes betul anak yang kedua pun dah 6 tahun, tapi bagi D inilah usia diorang perlukan bimbingan dan input setiap masa sebelum melangkah ke fasa remaja.

Nampak saja ‘besar’ tapi masih nak pelukan, nak manja, nak kita explore dan explain soalan-soalan yang makin rumit, makin ‘deep’. Curiosity mencanak, personaliti makin terbentuk, makin pandai counter point kita, makin nak berkawan dan mengenali dunia luar.”-Diana Danielle

Jelasnya lagi, Diana turut menjelaskan bahawa seorang anak pun sudah menjadi amanah seumur hidup dan seharusnya bergantung kepada kemampuan masing-masing selain dari faktor wang ringgit.

“D tak nampak itu sebab untuk tambah dan tambah. Sorang pun dah amanah seumur hidup. So kita ikut pada kemampuan yang bukan hanya dari segi duit tapi mental, emosi dan masa.

Masa yang tepat akan tiba apabila kita merasakan ia harus terjadi. Ibu bekerja lagi lah kena fikir lebih. Tak nak baby baru membesar dengan orang gaji, dengan cikgu taska saja. Itu bukan sebab kita mahu mempunyai anak”-Diana Danielle

Di akhir penjelasannya, Diana meberitahu bahawa dia mahu menjadi pembimbing dan tempat rujukan untuk anak-anaknya dan mengakui dirinya masih mempunyai banyak perkara keibubapaan yang perlu dilakukan walaupun dengan dirinya sendiri.


“Jangan Layan Sukarelawan Seperti Penjenayah”- Syed Saddiq Respon Isu Sukarelawan Ditahan PDRM

Video Ahli Parlimen Muar, Syed Saddiq menjawab soal isu enam sukarelawan MUDA yang disoal siasat oleh Polis Diraja Malaysia (SPRM) semalam tular di media sosial.

Menurut Syed Saddiq, sukarelawan dari partinya itu ditahan kerana menghantar secara terus bantuan kepada mangsa banjir yang memerlukan dan tidak mengikuti standard operasi prosedur (SOP) yang ditetapkan di mana bantuan yang disalurkan harus ditempatkan di kawasan khusus kerajaan.

Menyentuh soal penahanan sukarelawan pula, ahli parlimen Muar ini berharap pihak berkuasa tidak melayan para sukarelawan seperti penjenayah apatah lagi mereka ikhlas turun padang bagi memberi bantuan kepada mangsa banjir yang terjejas secara suka rela.

6 Sukarelawan @teammudajohor disiasat polis walaupun hanya nak hantar bantuan banjir.

Saya faham SOP bantuan banjir, tapi tak perlu sampai nak soal siasat sukarelawan ni.

Kita berkhidmat untuk rakyat dan kami hanya menyampaikan amanah rakyat. pic.twitter.com/n9MOVsDq0O

— Syed Saddiq (@SyedSaddiq) January 9, 2022

“Setakat ini enam sukarelawan MUDA telah pun disoal siasat oleh pihak Polis Diraja Malaysia.

Sebab mereka disoal siasat adalah kerana mereka telah pun menyampaikan bantuan banjir secara terus kepada pemohon-pemohon yang meminta.

Kerana mereka tidak meletakkan bantuan-bantuan ke tempat yang khusus, saya mewakili kepimpinan MUDA sejujurnya ingin memohon maaf sebab tujuan kami bukan untuk menyulitkan keadaan.

Yang memohon pun adalah rakyat, rakyat di Johor sendiri. Yang memohon pun adalah mangsa banjir.

Lihat, ada juga laporan yang dikeluarkan oleh Harian Metro jika tidak silap, ada ramai yang tidak mendapat bantuan-bantuan yang telah dijanjikan.

Sampai ada yang lapar kerana tunggu makanan. Jika kita dapat laporan-laporan, permohonan-permohonan terus daripada rakyat ataupun daripada pegawai-pegawai, kita terus pergi ke tempat mereka untuk sampaikan bantuan kerana sehari dua hari boleh membawa perubahan yang sangat besar.

Sebab itu kita mengambil keputusan untuk bertindak dengan cepat untuk sampaikan bantuan ini terus ke lokasi tersebut.

Yang saya nak bertegas disini, saya rasa janganlah layan sukarelawan ini seperti penjenayah. Dia sampai nak panggil, disoal siasat oleh polis hanya kerana mereka menyampaikan bantuan makanan ini terus kepada mangsa-mangsa yang terkesan.

Saya berharap pihak polis berilah budi bicara kepada sukarelawan-sukarelawan MUDA Johor, 6 orang telah pun dipanggil, disoal siasat, masuk keluar balai, show empathy, show compassion, mereka di sini berniat ikhlas ingin membantu berkhidmat untuk bantu mangsa-mangsa banjir.

Kami akan cuba sebaik mungkin untuk berkolaborasi dengan agensi-agensi. Cuba, what we request for some flexibility, kelonggaran. Please do give some flexibility kerana kita disini untuk berkhidmat. Terima kasih.” Ujarnya

Melihat video penjelasan Syed Saddiq itu di media sosial, orang ramai berkongsi pandangan masing-masing dan menyelar tindakan pihak berkuasa menahan sukarelawan yang cuba memberi bantuan kepada mangsa banjir secara terus.

“Nak hantar bantuan kena siasat… Yang makan rasuah tak kena siasat pun..”

“Nak tunggu permit, nak tunggu green light dari badan itu, jabatan ini, baby umur 3 hari atas bumbung rumah berhujan pukul 3 pagi dah pun mati kesejukan. Remove these red tapes. Leave the volunteers alone!!” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dikatakan Sama ‘Level’ Dengan Michael Ang? Kelly Azman Tampil Beri Penjelasan!

Penghibur dan wartawan sensasi, Kelly Azman tampil memberikan penjelasan selepas dikatakan setaraf atau  sama “level” dengan pengarah terkenal, Michael Ang yang kini telah rilis single terbaharunya, Cinta Atau Propa pada 5 Januari lalu.

Menurut Kelly ketika ditemubual Murai My, dia berpendapat Michael Ang dan dirinya mempunyai cara dan genre yang berbeza. Dia juga tidak menghalang netizen daripada menyamakan dirinya dengan pengarah terkenal itu.

“Mungkin itu tanggapan netizen. Bagi saya, Michael Ang ada cara dia, kita ada cara kita. Macam Michael Ang, kita tahu dia seorang pengarah, dia boleh berlakon. Ini genre baru untuk dia cuba sebagai penyanyi.

Bagi saya persamaan itu, sangat berbeza kerana genre saya lain dan genre Michael Ang lain. Walaupun dia menyanyi, saya pun menyanyi. Tetapi, saya penghibur dan dia penyanyi.

Tetapi kalau netizen samakan saya dengan dia, itu hak netizen. Netizen kat Malaysia mana boleh kita nak halang diorang nak cakap apa kan. So diorang nak mengata ke sama ke itu pandangan diorang”-Kelly Azman

Ketika ditanya mengenai soal kecaman netizen yang tidak henti mengecamnya, Pelantun No No No berkata sudah menjadi kebiasaan apabila seseorang itu menjadi popular, sudah tentu menjadi bualan netizen untuk berkata-kata mengenai dirinya.

“Sebab kita popular. Bila orang popular, semua orang nak tahu hal dalaman kita, nak tahu apa kita buat. Segala-galanya semua diorang nak tahu.

Kadangkala kita muatnaik posting di IG Story pun menjadi bahan netizen untuk berkata-kata di TikTok. Diorang tak berani nak nk komen kat kita direct. Tapi diorang komen di TikTok.”-Kelly Azman

Terdahulu, nama penghibur dan wartawan sensasi, Kelly Azman pernah menjadi kecaman netizen di dalam program realiti All Together Now Malaysia (ATNYMY) yang ditayangkan pada tahun 2021. Kelly dikatakan menjadi pertikaian netizen berikutan ‘tidak bangun’ ketika Santesh membuat persembahan sekaligus membuatkan penyanyi itu tidak mendapat markah penuh.

A post shared by K E L L Y A Z M A N (@kellyazman)


‘Siapa Yang Tak Sayang Anak?”- Iesya Toh Dan Golongan Ibu Bapa Tak Setuju Kanak-Kanak Divaksin?

Pengacara, Iesya Toh berkongsi video penjelasan dari pakar vaksin dan saintis Dr. Robert W. Malone mengenai isu kebenaran suntikan vaksin kepada kanak-kanak di akaun Instagram nya.

Penjelasan Dr. Malone tentang suntikan vaksin ke atas kanak-kanak sangat mengejutkan, kerana banyak faktor dan risiko boleh menyebabkan organ dalaman kanak-kanak rosak buat selama-lamanya jika disuntik dengan vaksin Covid-19.

A post shared by Iesya_Toh 2 (@iesyatoh2)

Mendengar penjelasan dari saintis terkenal dunia ini membuatkan pengacara berkongsi pandangannya tentang isu membenarkan kanak-kanak bawah 12 tahun untuk mengambil suntikan vaksin di Instagram nya.

“Hari ni ramai parents dah hantar anak-anak ke school.. Termasuk Sya..

Doa kita mengiringi mereka. Semoga terang hati mereka untuk menimba ilmu yang berguna di masa depan.

Siapa tak sayang anak? Kita nak anak-anak membesar dengan sihat. Allah dah bagi mereka yang terbaik. Kenapa kita nak serahkan anak-anak pada KEROSAKAN organ dalaman?

Dengan dan faham kan. Kenapa kami TOLAK VAKSIN COVID19 untuk kanak-kanak dibawah 12 tahun.

@khairykj @dg_hisham @kementeriankesihatanmalaysia” Tulisnya

Melihat perkongsian Iesya di Instagram, ramai golongan ibu bapa berkongsi pandangan yang sama dan memberi komen bahawa mereka juga menolak suntikan vaksin ke atas kanak-kanak bawah 12 tahun diruangan posting tersebut.

“Saya juga tolak vaksin untuk anak bawah 12 tahun”

“Anak-anak saya 6 dan 11.. Tapi saya ragu-ragu nak bagi consent.. Jangan cakap saya anti vaksin sebab saya fully vaksin dengan booster k.. KKM kena buat sesuatu untuk yakinkan lagi parents seperti kami. Educate us instead of threating us. By the way saya cadangkan anak-anak menteri cucuk dulu.. Tapi jangan cucuk olok-olok pula..”

“This Dr. Malone is a legend !!! Dan dia memang bercakap yang benar 100% 100% 100% @iesyatoh2”

“Kami tolak vaksin  untuk kanak-kanak 12 tahun… Yang mana nak vaksin anak-anak mereka silakan.. Tapi saya takkan bagi” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


#HappyBirthdaySitiNurhaliza : Segmen Khas Di Stesen Radio, Hadiah Buat Penyanyi Kesayangan Ramai

Pada hari ini, 11 Januari 2022 penyanyi tersohor negara, Dato Sri Siti Nurhaliza menyambut ulang tahun kelahirannya yang ke-43.

Sama seperti tahun-tahun sebelumnya, bagi menghargai hari istimewa bintang kesayangan ramai ini, beberapa stesen radio tempatan telah mengadakan segmen khas buat Siti dengan memutarkan koleksi lagu popularnya. Stesen radio berkenaan adalah Hot FM, ERA, Suria FM, Molek FM, Cats FM dan Gegar FM.

Dalam sebuah hantaran di laman Instagram, Siti berterima kasih kepada ibu, Siti Salmah Bachik kerana telah melahirkannya. Tidak dilupakan, ucapan yang sama turut ditujukan buat suami, keluarga serta mereka yang telah mendoakannya.

“Alhamdulillah. 43 tahun. Terima kasih Allah..terima kasih mak yang melahirkan.
Terima kasih suami, mak mentua, anak-anak, keluarga dan semua yang mendoakan saya.Syukur.
#CT43 #11Januari #HappyBirthdaySitiNurhaliza” tulis Siiti

A post shared by Siti Nurhaliza Tarudin (@ctdk)

Bukan itu sahaja, peminat turut mengaktifkan kembali tanda pagar #HappyBirthdaySitiNurhaliza dan kini sedang trending di laman Twitter.

Selamat hari lahir Tokti dari kami di Murai.my!


“Saya Lihat Jadi Sakit Hati”-Zarina Zainuddin Cadang Pembuli Dikenakan Hukuman Penjara Seumur Hidup

Pelakon dan usahawan, Zarina Zainuddin tampil bersuara selepas tular video buli yang melibatkan tujuh remaja lelaki yang melakukan serangan ke atas seorang remaja lelaki lain di Kunak, Sabah.

Menerusi posting di Instagram, Zarina akui terkesan menonton video tersebut yang disifatkannya sebagai hilang pertimbangan kerana sanggup memukul remaja itu sehingga lemah longlai apatah lagi sewaktu azan sedang berkumandang.

“Di waktu azan sedang berkumandang mereka seperti orang hilang pertimbangan pukul sampai lembik anak orang..Saya lihat jadi sakit hati..

Kes buli macam ni kalau sekadar diberi amaran dan hukuman ringan mereka takkan takut sebab orang kalau dah biasa pukul orang dia jadi sedap nak pukul lagi dia rasa dua hero gangster kampung dorang.”- pesan Zarina

Tambahnya lagi, dia mencadangkan agar pembuli seperti itu dikenakan hukuman penjara seumur hidup supaya mereka yang bersalah akan berasa insaf dan dapat belajar menghormati orang lain.

“Saya cadangkan pembuli sebegini diberikan hukuman PENJARA SEUMUR HIDUP..Biar mati pun nanti dalam penjara baru dia insaf belajar agama belajar hormat kat orang..

Belajar buat perkara yang berfaedah kat dalam tu. Sampai hujung nyawa dia mesti bahagia kat dalam tu.”- katanya lagi

Memetik laporan Berita Harian, baru-baru ini tular sebuah klip video kejadian pergaduhan sekumpulan remaja lelaki yang telah menumbuk dan menendang seorang remaja lelaki lain.

Kesemua mereka telah ditahan di Ibu Pejabat Polis Daerah (IPD) Kunak bagi membantu siasatan mengikut Seksyen 147 Kanun Keseksaan kerana merusuh di tempat awam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“1 Malaysia Boleh Kena”-Haniff Hamzah Komen Isu Pengakuan Ustaz Abu Syafiq

Pendedahan mengejutkan oleh pendakwah bebas, Ustaz Abu Syafiq yang mengaku dirinya adalah individu yang tidak divaksin dan membawa jemaah yang tidak divaksin ke Tanah Suci ,mendapat reaksi dari perlbagai pihak termasuklah pengacara dan penyampai radio terkenal, Haniff Hamzah.

Menerusi laman Twitter, Haniff tidak menolak Malaysia bakal mendapat masalah sekiranya  kerajaan Arab Saudi mengambil tindakan berhubung isu jemaah tidak divaksin dibenarkan untuk menunaikan Umrah.

“Ini Kerajaan Saudi kalau ambil tindakan ni 1 Malaysia boleh kena”-Komen Haniff

Tinjauan Murai MY di ruangan komen mendapati rata-rata netizen turut meluahkan rasa bimbang sekiranya pelaksanaan dan tindakan sedemikian akan diambil sekaligus akan melarang Malaysia untuk menghantar jemaah ke Mekah kelak.

“Silap-silap kerajaan Saudi akan banned Malaysia untuk beberapa tahun nanti.”

“Kenapa dia gelar diri dia ustaz? Sape bagi tauliah tu self declsre ke? Natang betul.”

“Biar satu Malaysia kena, Bagi kerajaan ni keras sikit dengan jenis-jenis macam ni. Kalau tak semua buat taktaw je.”- komen mereka

Terdahulu, Murai MY melaporkan  Abu Syafiq  membuat pengakuan secara terbuka bahawa dia adalah individu yang membawa jemaah yang tidak divaksin ke Mekah. Malah, dia turut mengakui tidak mengambil imunisasi untuk mencegah wabak COVID-19 itu.


Wajah Tissa Biani Berubah, Mirip Wajah Lucinta Luna

Baru-baru ini, Tissa Biani telah memuat naik gambar terbarunya dia akaun instagram miliknya. Menurut teman lelakinya Dul Jaelani, foto selfie itu tidak menggunakan sebarang filter.

Bintang drama bersiri Cinta Fitri ini tampil dengan solekan yang lebih natural dan gaya rambut yang dibiar terurai. Kelihatan dia mengenakan outfit berwarna ungu walaupun gambarnya terihat separuh sahaja kerana gambar close up. Namun tidak boleh disangkal lagi, walaupun begitu kulit wajahnya tetap kelihatan begitu mulus.

“No filter needed.” tulis Tissa Biani dengan emoji cinta ungu yang sepadan dengan pakaiannya.

Untuk maklumat lebih lanjut, tonton sahaja video yang kami sediakan buat pembaca. Jom tengok!


Viral Isu Penceramah Bebas Tak Vaksin Ke Saudi, Iesya Toh Luah Rasa Teraniaya

Belum reda isu status vaksinasi Covid-19 Menteri Kesihatan, kini timbul pula berita kurang enak di mana penceramah bebas mengakui tidak mengambil vaksin Umrah dan membawa para jemaah yang tidak mengambil vaksin ke Tanah Suci.

Isu penceramah bebas tidak mengambil vaksin mendapat perhatian pengacara terkenal, Iesyah Toh di mana wanita ini juga mengakui rasa diri seperti teraniya apabila melihat ada individu yang lepas tidak mengambil vaksin.

“Allahu… Macam-macam.. Vaksin Umrah pun depa tak nak ambil?

Anyway sebagai penerima vaksin Covid19, terasa dianiaya pun ada. Tambah lagi bila viral dakwaan Menteri Kesihatan sendiri tak complete dose.. @khairykj” Tulisnya

Melihat perkongsian pengacara ini di Instagram, ramai warganet turut berkongsi pandangan yang serupa dan meluahkan mereka juga berasa tertipu apabila mendapati ahli agama dan menteri sendiri didakwa tidak mengambil vaksin.

“Kita ni je beria nak vaksin tujuan untuk pergi kerja, kalau tak vaksin tak boleh kerja. Haish not fair”

“Jahatnya @khairykj kalau betul dan ada konspirasi, rakyat tak kan maafkan kerajaan dan puak-puak.. Kau orang terima lah balasan sekeras kerasnya dari Allah kat akhirat nanti”

“Ustaz/penceramah bebas ni kira ampun lagi sis @iesyatoh2.. Tapi paling KURANG AJAR @khairykj!!! Paksa rakyat tapi sendiri pun tak buat… Memang KURANG AJAR!!!!”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Masih Dituduh Hidup Senang Dengan Duit Arwah Abam, Ali Puteh Bersedia Jumpa Netizen

Pelawak terkenal, Ali Puteh tampil bersuara selepas masih terdapat netizen yang masih menuduhnya menggunakan harta arwah abangnya, Allahyarham Abam Bocey.

Menerusi posting di Instagram, Ali memberitahu bahawa dia sudi untuk berjumpa dan berborak dengan netizen yang masih melemparkan tuduhan padanya.

“Ada netizen yang masih komen benci, meluat, tamakl harta, hidup senang dengan harta arwah abam.

Jawapan saya boleh bagi adalah..Setting tempat bagitau kat mana saya datang jumpa..Baru sedap kopi-kopi.”-Ali Puteh

Tambahnya lagi, Ali menjelaskan bahawa dia tidak mempunyai niat riak dan mahu bergaduh malah dia hanya mahu berjumpa dengan berborak dengan netizen sahaja.

Bukan niat nak riak takabur. Bukan nak bergaduh atau sebagainya. Cuma nak jumpa dan berborak. Jangan komen-komen tak sedap. Dah banyak kali ke balai jumpa netizen pasal kes ni.”-Ali Puteh

A post shared by SYED ALI MUBARRAK AL JUFRI (@aliputeh_official)

Terdahulu, industri hiburan pernah dikejutkan dengan berita kematian Abam Bocey atau nama sebenarnya Syed Umar Mokhtar bin Syed Mohd Redzuan yang telah meninggal dunia akibat demam panas pada 9 Februari 2020 di kediamannya di Gombak.


3 Perkara Yang Perlu Anda Dan Pasangan Elakkan, Cetusan Dari Drama Korea ‘Our Beloved Summer’

Our Beloved Summer ialah salah satu drama Korea (drakor) terbaru terbitan stesen TV SBS. Drama ini yang berkonsepkan komedi romantik dan mengisahkan tentang pasangan kekasih Choi Ung (Choi Woo Shik) dan Yeon Su (Kim Da Mi), di mana mereka bertemu kembali setelah 10 tahun berpisah.

Kisah mereka berdua dalam drama Our Beloved Summer tentunya akan membuatkan ramai penonton merasa keliru perlu berada di pihak yang mana. Selain itu, drama ini juga menjadi semakin mengujakan dengan penambahan watak teman sadboy (Ji Woong) dan sadgirl (NJ).

Ada pengajaran disebalik drama ini iaitu tiga perkara yang perlu anda elakkan jika anda tidak mahu hubungan percintaan anda berakhir dengan perpisahan. Jom kita tengok!

Dalam drama Our Beloved Summer, kita boleh belajar dari babak di mana Yeon Su mendapat mesej mengenai keadaan kewangannya yang dia sembunyikan dari pengetahuan teman lelakinya, Choi Ung. Watak Yeon Su sememangnya digambarkan sebagai seorang yang tidak suka berkongsi kesedihannya dengan orang lain.

Tindakan Yeon Su sememangnya tidak patut untuk dicontohi. dalam perhubungan, sama ada perkara yang gembira atau sedih, anda sepatutnya berkongsi atau bercerita dengan pasangan agar pasangan anda tahu dan faham keadaan sebenar yang sedang berlaku agar tidak menimbulkan salah faham.

Cara perpisahan Yeon Su dan Choi Ung sama seperti pasangan yang lain. Sikap Yeon Su yang tidak suka berterus terang membuatkan Choi Ung tidak tahu punca sebenar perpisahan mereka. Justeru, daripada perkara tersebut, telah mengakibatkan mereka berdua berpisah namun tidak tahu apa sebenarnya yang sedang berlaku.

Dalam perhubungan, perkara seperti itu tidak harus berlaku. Perlu ada komunikasi dan toleransi dalam jua hal sama ada mengenai hal kewangan, psikologi atau perkara peribadi yang lain. Anda perlu berkongsi antara satu sama lain bagi mewujudkan komunikasi yang baik dan saling faham memahami antara satu sama lain.

Jika anda adalah salah seorang penonton yang menonton drama Our Beloved Summer, anda pasti bersetuju bahawa Yeon Su dan Choi Ung mempunyai ego yang sama tinggi. Apabila Yeon Su memutuskan untuk berpisah dengan Choi Ung, dia hanya memikirkan tentang dirinya, tanpa memikirkan perasaan Choi Ung. Sama seperti Choi Ung, dia juga hanya memikirkan tentang dirinya sendiri, dimana dia sebenarnya sakit hati kerana tidak mengetahui punca sebenar mereka berpisah namun tetap bersetuju untuk berpisah.

Mereka berdua juga mempunyai perasaan cemburu yang sangat kuat dimana apabila Choi Ung bersama NJ, Yeon Su cemburu. Begitu juga dengan Choi Ung, dia cemburu apabila mengetahui Yeon Su bersama Ji Woong. Kedua-duanya mempunyai ego dan prestij masing-masing.

Jangan ditiru sikap ego sebegini jika anda tidak mahu hubungan percintaan anda berakhir begitu sahaja. Dalam perhubungan, anda harus merendahkan sikap ego dan martabat serta cuba memahami keadaan dan situasi yang sedang berlaku dalam perhubungan.

Itulah antara tiga perkara yang harus anda elakkan dan pelajari dari drama korea Our Beloved Summer. Ingat bahawa dalam setiap perhubungan anda harus ada sikap saling percaya mempercayai antara satu sama lain, bersikap lebih terbuka dengan pasangan, berkomunikasi dengan pasangan serta berkongsi apa jua masalah dan yang paling penting buang sikap ego agar hubungan percintaan kalian lebih utuh dan kekal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Pinjam 2 Minit’- Fad Bocey Luah Terubat Rindu Peluk Pemuda Persis Arwah Abam

Dalam diam tak sedar hampir dua tahun pemergian Allahyarham Abam, atau nama sebenarnya Syed Umar Mokhtar Al-Juffrey. Meski permata seni ini telah menghilang dari dunia fana ini namun para peminat masih lagi mengingati Allahyarham.

Tambah menggambit memori apabila tular pula video yang dimuatnaik pemilik akaun TikTok @dak_opy memaparkan, seorang pemuda yang bekerja di sebuah kedai makan kelihatan seakan arwah Abam Bocey menjadi perhatian ramai.

Serius terkesima ari ni, pelanduk dua serupa, perangai suara lebih kurang sama #fyp #viral #spberiani @fadlyspberiani jgn lalu kat fadh ngn acheh lak

Video yang tular itu mendapat perhatian orang ramai dan terbaru pemuda tersebut dijemput datang ke stesen radio bagi memberi kejutan buat Fad Bocey, sahabat baik arwah Abam.

Fad kemudian berkongsi fotonya bersama pemuda tersebut di Instagram dan mengatakan terubat rasa rindu, selepas memeluk pemuda tersebut.

“Dapat pinjam 2 minit peluk insan comel yang sangat persis dengan insan yang aku paling rindu. Alhamdulillah.. Allah aturkan semuanya.

Terima kasih @azbuyot, jaga diri.. Semoga yang baik-baik buat kamu” tulisnya

Melihat foto yang dikongsikan penyampai radio tersebut bersama pemuda yang persis arway Abam Bocey membuatkan orang ramai meluahkan rasa sebak dan sedih diruangan komen Instagram Fad kerana turut mengingati Allahyarham.

“Allahu rabbi, ingatkan Abam tadi. Al-Fatihah buat arwah Abam. Untuk Uzbuyot semoga sihat selalu”

“Akhirnya berjumpa gak Fad dengan seiras arwah Abam. Baru tengok viral kat TikTok ritu. Suara dia sama.” Komen mereka

Memang seperti pelanduk dua serupa, semoga pemuda ini dirahmati dan al-Fatihah buat Allahyarham, semoga arwah ditempatkan dikalangan orang-orang yang beriman.


[VIDEO] Terpesona Dengan Persembahan Dato Sheila Majid, Gala Anugerah BIGO 2022 Meriah!

Bigo Live, peneraju global platform penstriman langsung, Jumaat lalu (7/1/2022) telah mengadakan ‘Gala Anugerah BIGO 2022’ yang pertama di Malaysia. Diadakan di VE Hotel & Residence di Bangsar Nexus Ballroom, Gala Anugerah BIGO2022 meraikan penyiar luar biasa Bigo Live di Malaysia.

Malam anugerah tersebut telah disaksikan kehadiran lebih 250 tetamu yang dihidangkan persembahan tetamu khas oleh Dato Sheila Majid, dan USOP yang membuat persembahan lagu-lagu seperti “Sinaran”, “Fly Me to the Moon”, “Selamanya” dan “Sejarah Cintaku”.

A post shared by Murai MY (@muraimalaysia)

Para tetamu juga dihiburkan dengan persembahan oleh penyiar terkemuka Bigo Live Malaysia termasuk persembahan harmonika dan vokal oleh Soon Hock Chuan (BIGO ID: aidensoon), Yanice Ng (ID BIGO: mi2_yanice) dan Henna Ng (ID BIGO: mi2_henna); tarian persembahan oleh Loh Mei Hui (ID BIGO: DanzproladyM), Choi Thong Ern (ID BIGO: Ernern315), dan Lim Yin Tong (BIGO ID: xiaolan1112); dan Suhailla Affizah Ng (BIGO ID: lala90) yang mempersembahkan lagu ‘Gemilang’.

Gala Anugerah BIGO 2022 turut menyaksikan penyiar terkemuka Bigo Live Malaysia diiktiraf “Penyiar Serantau Teratas”, “Keluarga Serantau Teratas” dan “Agensi Serantau Teratas” kategori anugerah, yang telah dianugerahkan kepada 君君 (ID BIGO: Yyysssccc), 3399 俱乐部 (BIGO ID: 3399Club) dan Ceoless Agency (BIGO ID: 333161016) masing-masing.

Untuk menyaksikan Gala Anugerah BIGO 2022, tonton secara langsung melalui aplikasi Bigo Live (tersedia pada iOS dan Android) pada Khamis, 13 Januari, 8 malam MYT dan cari ID BIGO: BIGO LIVEMalaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


KKM Keluar Amaran Produk Mengandungi Metil Salisilat Bahaya Pada Kanak-Kanak

Kementerian Kesihatan Malaysia (KKM) semalam memuatnaik maklumat mengenai bahan Metil Salisilat (methyl salicylate), di Instagram di mana bahan tersebut sangat bahaya dan memberi mudarat kepada kanak-kanak.

Menerusi perkongsian kementerian kesihatan di Instagram rasminya, bahan yang sering terdapat dalam produk minyak urut dan minyak panas tidak sesuai digunakan pada bayi dan kanak-kanak kerana boleh menyebabkan keracunan, loya, muntah, berdengung di telinga, sawan dan koma.

Pihak kementerian kesihatan memberi peringatan kepada golongan ibubapa agar membaca dahulu label mana-mana produk sebelum digunakan kepada bayi dan kanak-kanak.

Metil Salisilat merupakan bahan aktif dalam produk analgesik (tahan sakit) seperti minyak panas atau minyak urut.

Namun, bahan ini tidak sesuai digunakan pada kanak-kanak terutamanya pada bayi kerana berisiko menyebabkan keracunan.

Bergantung kepada jumlah pendedahan, antara gejala keracunan Metil Salisilat termasuklah loya, muntah, berdengung di dalam telinga, sawan dan koma.

Baca dan patuhi arahan pengambilan yang terdapat pada label dan sisip bungkusan dengan teliti.

Jika indikasi produk hanya untuk kegunaan dewasa sahaja, elakkan menggunakannya pada kanak-kanak atau bayi.

Kredit: @pusatracunnegarausm.official” jelas KKM

Melihat maklumat yang dikongsikan itu, ramai warganet yang memberi komen dan pandangan masing-masing diruangan komen posting tersebut.

“Boleh cadang apa yang sesuai untuk gantikan ubat ni untuk kanak-kanak?”

“Nak vaksin kanak-kanak bawah 11 tahun tak bahaya pula”

“Tuan kalau bahaya kepada manusia, kenapa beri kelulusan untuk dijual? Bagaimana ubat ni boleh ada di pasaran??… Sepatutnya di kesan awal-awal dan tindakan diambil..”

“Vaksin sekarang apa kurangnya” komen mereka


Tok Ram Sebak? Aliff Aziz Terharu Persembahan Dipuji Ramai

Biarpun tidak menduduki tangga teratas dalam konsert suku akhir Gegar Vaganza 8 (GV8), namun persembahan penyanyi Aliff Aziz mendendangkan lagu asal Nastia berjudul Rapuh mendapat pujian ramai

Bertemakan runut bunyi drama, filem atau loghat negeri, persembahan Aliff yang mendapat markah 76.80% di belakang Suki Low berjaya membuatkan Hetty Koes Endang yang juga salah seorang juri tetap program realiti itu bangun memberikan tepukan gemuruh kepadanya.

Malah, lensa kamera juga berjaya merakamkan wajah seorang lagi juri, Datuk Ramli MS seolah-olah kelihatan sebak dan menghayati nyanyian tersebut sekaligus mencuri perhatian warganet.

Menurut Aliff, dia terharu dan berterima kasih atas sokongan yang diberikan kepadanya selama ini. Kongsinya lagi, lagu tersebut disifatkan sebagai begitu bermakna terutama menceritakan perjalanan seninya selama ini.

“Sebagai seorang penyanyi yang selalu kena cari apa yang perlu diperbaki, saya akan tetap analisa kembali persembahan-persembahan sebelum ini. Lagu ini penuh dengan emosi, bila saya baca liriknya ia begitu bermakna kepada tunjang belakang saya, iaitu isteri, anak-anak, ibu, ayah dan keluarga yang ada dengan saya sewaktu awal hingga sekarang.

“Jadi masa persembahan, saya berikan segala emosi dan saya berharap semua orang akan turut merasainya dan terhibur” katanya kepada Murai.my

Dalam pada itu, Aliff turut memohon maaf sekiranya persembahannya itu telah membuatkan segelintir peminat berasa emosi. Dedahnya lagi, sebelum memulakan persembahan dia telah berdoa agar persembahannya dipermudahkan sebaik-baiknya.

“Saya minta maaf dan hilang kata-kata sekiranya persembahan itu telah membuatkan anda sedih. Sebelum menaiki pentas, saya berdoa ‘ Ya Allah, tidak ada daya upaya melainkan dengan izin Kau, maka izinkanlah aku buat yang terbaik’ . Kalau betul Tok Ram ada berasa begitu(sebak), Alhamdulillah saya sangat bersyukur dan menghargainya” kata Aliff lagi

Aliff ditemui di konsert suku akhir GV8 di Pusat Konvensyen Antarabangsa Putrajaya (PICC) pada malam Ahad. Dalam konsert itu, duo Sa.Ya yang dianggotai Saiful Apek dan Yasin diumumkan sebagai peserta yang tersingkir dengan perolehan markah sebanyak 58.20%

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kenapa Tiba-Tiba Terasa?”- Iqbal Zulkefli Persoal Tindakan DSV ‘Sentap’ Dengan Komen

Usahawan sensasi,  Iqbal Zulkefli meluahkan rasa sangsi apabila melihat bekas majikannya,Dato Seri Vida (DSV) yang terasa dengan komennya di sebuah hantaran portal hiburan.

Menerusi sebuah hantaran, Iqbal tampil mempersoalkan sikap Vida yang kononnya terasa dengan komen tersebut biarpun tidak menyatakan sebarang nama dalam komen itu. Malah, dia turut mempersoalkan kembali tindakan jutawan kosmetik itu yang memecatnya tanpa sebarang alasan munasabah suatu.

“Eh kenapa tiba-tiba terasa? Saya langsung tak mention nama pun dan langsung tak tuju kesitu. Kacang lupakan kulit? Saya dibuang serta merta 24 jam tanpa alasan munasabah kan?

Ingat kembali cerita yang padahalnya kes cemburu lalu buang saya. Sampai sekarang pun orang tak tahu kisah sebenar.”-dedah Iqbal

Tambah Iqbal lagi, dia turut mengingatkan Vida mengenai bantuan yang diberikan ketika perniagaan usahawan itu tidak menentu suatu ketika dahulu.

“Jangan lupa diri juga dulu menangis kepada saya untuk buat sales tak menjadi lalu saya bantu. Malah saya bantu lagi, saya masuk ke TV menjual produk DSV kerana DSV masuk ke TV tiada orang membeli kerana banyak isu berlian palsu Aishah, isu Lavida Coin, isu LHDN dan banyak isu lain lagi”- dedahnya lagi

Dalam pada itu, Iqbal meluahkan rasa kecewa kerana merasakan dirinya terus ‘dibuli’ biarpun telah berniat untuk berbaik semula dengan Vida.

“Jangan kata saya kena sihir. Saya kecewa kerana sentiasa diperlakukan. Saya tidak mahu terus dibuli begini.

Cuba kalau tidak cuba pusing-pusing hal sebenar, pasti saya juga tidak akan pertahankan diri kerana saya bukan orang yang suka membuka hal tidak baik orang.

Saya baru sahaja mahu memaafkan dan berbaik. Ditambah lagi. Penat saya kalau terus begini.”-luah Iqbal

Terdahulu, Iqbal pernah tampil membidas kenyataan yang diberikan oleh Vida mengenai bayaran gaji sebanyak RM50,000 ketika berkhidmat sebagai pembantu peribadi (PA) kepada jutawan kosmetik itu.  Dedah Iqbal, dia hanya mendapat RM1,400 sebagai permulaan gaji.


Harith Iskander Persoal Mahkamah Kendali Kes Wanita Didenda RM80

Masih hangat tentang isu wanita warga Indonesia yang dikenali sebagai Kris Dayanti, 22, dijatuhkan hukuman denda RM80 oleh Mahkamah Majistret Kuala Kangsar. Hukuman itu dikenakan terhadapnya gara-gara gagal menjelaskan wang deposit RM50 yang terdapat di dalam akaun Maybank milik tertuduh.

Isu ini mendapat perhatian orang ramai termasuklah pelawak, pelakon dan pengacara terkenal tanah air, Harith Iskander.

Menerusi perkongsian Harith di laman Facebook nya, pelawak ini mempersoalkan tindakan mahkamah kerana fokus menyiasat kes seumpama itu berbanding kes yang lebih serius.

“Jadi dia menerima denda RM80 kerana tidak dapat menjelaskan deposit RM50 dalam akaun banknya. Saya TIDAK boleh percaya mahkamah habiskan masa dan tenaga kendali kes ini.

Jika anda baca berita, anda akan mendapati ia melibatkan penyiasatan dalam dakwaan peras ugut ke atas video bogel pada aplikasi MiChat… Dan ia pergi sehingga ke mahkamah atas deposit RM50 yang mencurigakan.

Siapa boleh fikir cara lebih baik untuk mahkamah habiskan masanya?” tulisnya

Perkongsian Harith itu mendapat perhatian dan komen warganet.  Rata-rata daripada mereka menyifatkan tindakan tersebut seperti tidak adil dan merasakan tindakan mahkamah menjatuhkan hukuman pada wanita malang tersebut sangat tidak munasabah.

“Saya tergamam!! Tiada apa yang mengejutkan saya lagi!”

“Apa???!!!!! Walaupun dia bukan lokal tapi ini tak masuk akal”

“Ketidakadilan yang merugikan negara!! Nak muntah darah”

“Ya, amat perlu bawa wanita malang ini ke muka pengadilan dan mendendanya kerana RM50 dalam akaunnya sementara berjuta-juta disedut dalam negara. Tahniah kepada pendakwa raya di negara ini kerana membazirkan wang pembayar cukai untuk kes seperti ini” komen mereka

Untuk info, transaksi wang yang dilakukan dengan menggunakan akaun bank milik wanita malang itu berkaitan dengan kes dakwaan peras ugut video bogel pada aplikasi MiChat. Difahamkan, akaun wanita tersebut sering dijadikan kambing hitam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Keracunan Makanan, Ruhainies Dikejarkan Ke Hospital Selepas Alami Gejala Teruk

Baru-baru ini, pelakon yang popular dengan drama Cukup Derita Itu, Ruhainies terpaksa dikejarkan ke sebuah pusat perubatan bagi mendapatkan rawatan kecemasan.

Ia berikutan Ruhanies mengalami gejala sakit perut dan muntah yang agak teruk dipercayai akibat keracunan makanan.Menerusi hantaran di Instagram, Ruhainies berkongsi foto dirinya yang sedang terbaring di atas katil selain akui berasa sukar untuk bekerja dengan keadaannya seperti itu.

“Hanya Tuhan saja tahu bagaimana perasaan saya ketika ini..Alami keracunan makanan beberapa hari yang lepas, sebab itu saya agak diam kebelakangan ini.

Hari ni je rasa betul-betul recover dari muntah dan kekejangan pada perut/ dada. Kena kerja sewaktu you sakit tu seksa okay.”- luah Ruhainies

Tambahnya lagi, meskipun keadaan kesihatannya masih belum pulih sepenuhnya, Ruhainies mengambil keputusan untuk meneruskan kerja seperti biasa kerana enggan menyusahkan pihak lain.

“Orang macam kami ni MC takde value tau. Tidak kira apa yang berlaku, kena kerja jugak supaya tak menyusahkan orang lain.”- katanya

Di kesempatan itu, Ruhainies meluahkan rasa syukur kerana produksi drama yang dibintanginya memahami keadaan tersebut dan memberikan beberapa kelonggaran kepadanya.


Walaupun Tengah Kuarantin, Peminat Puji Wajah Siti Saleha Tetap Cantik!

Muat naik terkini pelakon jelita, Siti Saleha di akaun Instagram nya mendapat perhatian orang ramai terutama dikalangan para peminat. Bintang drama popular 7 Hari Mencintaiku ini, berkongsi gambarnya yang sedang menjalani kuarantin kendiri.

“Berapa lama lagi nak kuarantin” tulisnya

Melihat foto yang dimuatnaik pelakon berbakat ini, ramai peminatnya membanjiri ruangan komen posting tersebut dengan memuji kecantikan semula jadi wajah Saleha.

“Kuarantin pun tetap manis… Macam mana tu?”

“Kita kuarantin dah macam orang tak betul dah. Dia molek je ea”

“Kuarantin pun cantik eee apa ni. Love you mis”

“Awak nampak sangat jelita walaupun tanpa mekap” komen mereka

Selain memuji kecantikan, ramai peminat meluahkan rasa teruja mereka yang tidak sabar menanti Saleha kembali ke set penggambaran bagi drama 7 Hari Mencintaiku musim yang  ketiga.

“Cantiknya @sallywho jaga diri tak sabar tunggu Mia masuk set #7hmk3”

“Yessza.. Musim 3 akan datang @sallywho”

“Sedang menunggu Mia Adriana turun ke area suting”

“Tak lama lagi lepas Mia Adriana habis kuarantin dia akan mula shooting” komen mereka lagi

Untuk rekod, Saleha dikhabarkan masih lagi kekal memegang watak sebagai Mia Adriana dalam drama yang mencetuskan fenomena itu kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kau Sorok Celah Pant*t Mak Kau Ke?”-Diva AA Bengang Nasi Lemak KFC Tidak Disertakan Ikan Bilis

Pengacara dan pelakon sensasi, Azwan Haji Ali atau lebih dikenali sebagai Diva AA meluahkan rasa kecewa selepas ramuan nasi lemak yang dibelinya di sebuah restoran makanan segera terkenal, Kentucky Fried Chicken (KFC) seperti tidak lengkap  .

Menerusi sebuah video yang dimuatnaiknya di laman Twitter pada hari ini, Diva AA menegur khidmat restoran makanan segera itu berikutan tidak menyertakan ikan bilis pada nasi lemak tersebut, sama seperti kelaziman yang ada pada kebanyakan nasi lemak.

“Kau tengoklah drive-thru ya Nasi Lemak KFC sebab tak tahu nak makan apa dah. Tapi beli nasi lemak kau tengok apa yang ada. Ini of course nasi dia, tu sambal dia, telur, timun, kacang.

Mana ikan bilisnya? KFC, mana ikan bilisnya? Ikan bilis kau sorok celah pant*at mak kau ke?”- tegur Diva AA

Tambahnya lagi, dia turut kecewa dengan pihak KFC yang telah mengenakan caj mahal namun tidak mampu menyediakan ramuan yang secukupnya.

“Bodohnya bangsatnya kau KFC! Caj aku mahal-mahal ikan bilis pun kau tak mampu nak bagi.

Haritu aku maki hamun ayam kecik. Viral. Ni KFC nasi lemak l*bang pant*at mak engkau.”- katanya lagi

Sehingga artikel ini ditulis, video tersebut sudah mendapat lebih dari 1 ribu tontonan daripada pengguna laman Twitter.

Terdahulu, Diva AA meluahkan rasa kecewa selepas saiz ayam goreng yang dibelinya di KFC kelihatan semakin kecil dan turut menyamakannya dengan saiz seekor burung puyuh.


Ezuwan Ismail Bongkar Rahsia! Adibah Noor Bayar Untuk Busana, Ingin Bantu Pereka Fesyen

Di sebalik busana cantik yang diperagakan oleh Adibah Noor, siapa sangka disebaliknya adalah seorang pereka fesyen terkenal yang turut berjinak jinak dalam dunia nyanyian, Ezuwan Ismail yang sudah lama bersahabat dengan penyanyi popular itu.

Hanya tinggal dua minggu sebelum Gegar Vaganza 8(GV8) melabuhkan tirainya, Ezuwan mengambil kesempatan untuk berkongsi cerita dan pengalamannya menyediakan busana untuk Adibah yang terjalin sejak lebih 10 tahun lalu.

Menurut Ezuwan, dia menyifatkan Adibah sebagai seorang figura yang begitu menyenangkan dan tidak cerewet. Namun begitu, disebalik persahabatan mereka terdapat sesuatu yang lucu kerana dalam tempoh sedekad itu pertemuan ’empat mata’ diantara mereka boleh dibilang hanya beberapa kali.

“Kali pertama jumpa dia masa tengah hoskan sebuah acara fesyen di pusat beli belah KLCC. Masa itu saya teman Allahyarham Kak Pah (Datuk Sharifah Aini) jadi ‘muse’. Dia tengok baju arwah pakai masa itu dan cakap berkenan. Tambah pula dia dan arwah bertubuh comel atau ‘plus size’.

“Selepas itu, dia pernah datang ke rumah saya untuk ukur ukuran bentuk badan. Masa itu saya belum ada butik lagi. Selebihnya aliran komunikasi kami berlangsung selepas itu hanya menerusi telefon bimbit atau bermesej di aplikasi WhatsApp. Banyaknya lebih ke WhatsApp.

“Bayangkan sampai saya sudah ada butik di Taman Dagang, Ampang pun, dia tak pernah jejak. Selepas itu, adalah beberapa kali kami berjumpa untuk sesi ‘fitting’. Daripada dulu ukuran baju yang saya ambil kali pertama tak berubah ketara. Paling kurang pun dia akan cakap minta besarkan ukuran lebih seinci. Itupun boleh dikira berapa kali saja dia minta dibesarkan ukuran berkenaan,”  dedah Ezuwan

Ibarat jatuh cinta kali pertama, sejak itu Adibah terus menggunakan khidmatnya sebagai pereka fesyen baju dan ditempah berulang kali.

“Siap baju yang ditempahnya untuk acara atau pertandingan, hanya sediakan invois untuk bayaran. Selepas itu, hanya pembantu peribadi atau pekerjanya yang datang ‘collect’ pakaian di butik saya. Dia hanya akan cakap nak warna baju itu ini dengan sejumlah tertentu. Perihal rekaan, semuanya dia serah bulat bulat dekat saya.

“Dia takkan tanya atau nak tengok rekaan bagaimana saya hasilkan untuknya. Bab rekaan, material kain atau potongan, apa yang dia utamakan adalah keselesaan dan nampak elegan walaun berukuran plus size. Malah selama ini, memang baju dihantar dan ditempah dipakainya tanpa banyak songeh dan tidak perlu ‘alter’.

“Keserasian dan kepercayaan itu mungkin juga jadi sebab kami terus bekerjasama. Dia tidak takut mencuba warna apa sekalipun. Kalau sudah plus size, buat apa nak sorok lagi. Dia pakai apa yang diingini, janji selesa,” kata bapa kepada dua cahaya mata itu.

Malah,lebih mengharukan penyanyi lagu Terlalu Istimewa itu juga menolak tajaannya dan lebih kepada konsep profesional iaitu dengan membayar pakaian yang ditempahnya.

“Pernah saya nak taja baju untuknya. Tapi dia menolak sebab nak ‘support’ survivor pereka fesyen seperti saya. Dulu terlintas hati nak taja masa dia mengacarakan Anugerah Industri Muzik. Dia tolak juga.

“Malah kalau sempena ulang tahun hari lahirnya, saya nak hadiahkan baju. Dia tetap dengan pendirian nak bayar. Atau paling kurang pun, dia hanya akan bersetuju bayar separuh kos baju itu macam komitmennya sepanjang di GV 8. Siap tak berkira ‘tag’ nama saya di bawah entri baju dipakainya,” katanya yang turut menjadi  pilihan selebriti seperti Rozita Che Wan, Datuk Seri Siti Nurhaliza, Nelydia Senrose, Uqasha Senrose dan ramai lagi.

Dalam tempoh lebih 10 tahun itu, adat dalam hubungan terjalin, kerjasama mereka pernah terhenti seketika.

“Dijadikan cerita pernah satu ketika, baju yang dia nak tempah, saya tak dapat penuhi kerana terlalu sibuk dengan komitmen menyiapkan baju kahwin. Ikutkan selama ini, ada permintaan minit akhirnya kerana situasi tak terduga, saya boleh penuhi.

“Masa itu, dia guna khidmat pereka fesyen lain. Selang beberapa ketika, dia kembali kepada saya. ‘Merajuk’ dia tak lama. Saya meminta maaf kepadanya kerana bukan sengaja berbuat begitu. Kerjasama terjalin semula.

“Dia terus sokong khidmat dan kepakaran saya. Hingga kini hampir 1000 jugalah baju ditempahnya.
Apabila sudah selesa dan diberi kepercayaan penuh, saya sampai satu tahap bimbang mengulang siar rekaan baju. Tapi setakat ini ia belum terjadi,” katanya.

Mengenang kembali persahabatan dan kerjasama mereka, Ezuwan teringat akan kata-kata seorang individu yang pernah menyifaktan untungnya pereka fesyen itu sekiranya Adibah mempercayai khidmat dan bakat dimiliki.

“Masin mulut yang cakap itu. ‘Jodoh’ saya dengannya kuat sampai sekarang. Malah bukan nak bodek dia sebab guna khidmat saya. Tapi saya pernah dengar ada cakap dia diva dan cerewet. Namun sepanjang kerjasama kami, dia sangat ‘sempoi’ dan tidak seperti digambarkan.

“Pada akhirnya saya cuba berikan yang terbaik untuknya. Tambah pula, dia barangkali percaya bukan mudah untuk orang bertubuh gebu mendapat pakaian sesuai.

“Ini saya teruja nak siapkan pula baju separuh akhirnya untuk GV8. Kalau dia ada rezeki ke ‘final’, semestinya saya nak siapkan baju paling meletop untuknya,” katanya lagi

Selain Adibah, pentas separuh akhir GV8 turut menyaksikan Suki Low, Aliff Aziz, Aweera, Nikki Palikat, Azan Scan, Ani Mayuni dan Shidee bakal berentap sesama sendiri pada 16 Januari 2021 menempah tiket ke peringkat akhir kelak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adibah Noor, Sa.Ya & Azan Scan Anggap GV8 Seperti Keluarga Sendiri

Biarpun Gegar Vaganza 8 (GV8) berkonsepkan sebuah pertandingan, namun buat para peserta nya menyifatkan kesemua mereka seperti sebuah ahli keluarga yang besar.

Perihal tersebut telah didedahkan oleh Sa.Ya yang menceritakan di sebalik tabir mengenai GV8 kali ini. Ketika ditanya apakah yang bakal dirindui, dedah kumpulan itu adalah persahabatan diantara mereka. Menurut Sa.Ya, umum tidak mengetahui bahawa mereka mempunyai rutin yang tersendiri . Antaranya, mereka akan menunggu dan makan bersama-sama setiap kali bertemu.

“Kami tak pasti musim-musim sebelum ini macam mana tapi apa yang kami dapat maklumbalas ini adalah keluarga GV yang terbaik, siap duduk makan bersama-sama, tidak berpuak-puak,. Alhamdulillah. Itulah yang akan kami rindui sebab rutin itu sendiri sebagai contoh bila kami dah sampai, kami akan tunggu siapa lagi belum sampai.itulah bonding di antara kami” dedah Sa.Ya kepada Murai.my

Hal yang sama dipersetujui oleh Adibah Noor yang menyifatkan persahabatan mereka begitu akrab tanpa sebarang perselisihan faham.

“Saya sangat bersyukur dengan peserta GV8 kerana biarpun adat pertandingan dan fokus pada lagu masing-masing tetapi disebaliknya kami seperti adik-beradik. Ini bukan cliche, anda patut lihat gelagat kami di bilik persalinan. Memang asyik bergurau senda, kecoh memang satu ukhwah seperti sebuah silaturrahim yang sangat menakjubkan. Jadi bila ada penyingkiran, kami akan sedih kerana lama-lama makin sunyi” katanya

A post shared by Adibah Noor Mohd Omar 🇲🇾 (@adibahnoormohdomar)

Azan yang secara kebetulan berada di bilik sidang media turut mencelah seraya mengiayakan apa yang dinyatakan oleh pelantun Terlalu Istimewa itu.

“Ya, saya setuju, betul itu” tambah Azan ringkas

Kesemua mereka ditemui di bilik sidang media, Pusat Konvensyen Antarabangsa Putrajaya (PICC) pada Ahad. Sekadar info, pada konsert suku akhir, Sa.Ya yang dianggotai oleh Saiful Apek dan Yassin telah diumumkan tersingkir setelah mendapat markah terendah dikalangan sembilan peserta yang tinggal.


“Cukup Lah Baru* Nak Takutkan Orang”-Sharnaaz Ahmad Komen Isu Varian Baharu COVID-19

Pelakon, Sharnaaz Ahmad meluahkan rasa kecewa apabila mengetahui terdapat varian baru COVID-19, Varian IHU yang dikesan di Perancis yang dikatakan lebih mudah merebak dan lebih mampu menentang vaksin.

Menerusi Insta Stories, Sharnaaz turut mempertikaikan tindakan pihak terlibat yang dilihat seakan-akan cuba menakutkan orang ramai dengan kewujudan varian terbaru itu.

“Takat tu ja nama varian baru??? Come on!! Itu ja boleh reka nama??

Cukup lah baru* nak takutkan orang!!”- tulisnya

Tambah Sharnaaz lagi, dia menyifatkan isu tersebut sebagai langkah awal untuk menghalang umat Islam pulang ke kampung untuk merayakan Aidilfitri kelak.

“Susunan awal nak halang orang balik raya..Ni lah dinamakan kepala buuu…Sambung!!

Memang Har*m Jad*h puak puak politik la*hanat ni. Kan dah keluaq lagu har*m aku!”- tegas Sharnaaz

Terdahulu, memetik laporan CNBC, para saintis Perancis di Institut Epidemologi IHU Mediterranian telah membuat kajian bahawa Varian IHU yang berasal dari Cameroon dikatakan lebih berbahaya daripada Omicron. Selain itu, Varian IHU atau strain B.1.640.2 dilaporkan telah wujud sebelum varian Omicron, namun ia hanya menjangkiti 12 kes di Perancis yang dikenal pasti setakat ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pernah Terlibat Dalam Kemalangan, Elizabeth Tan Masih Trauma Untuk Pandu Kereta

Disebalik wajah ceria penyanyi dan pelakon Elizabeth Tan , tersimpan sebuah kenangan pahit yang menghantuinya sehingga ke hari ini.

Perkara itu didedahkan sendiri oleh Elizabeth yang mengakui masih belum mempunyai kekuatan untuk kembali memandu kereta meskipun sudah memiliki lesen sejak berumur 18 tahun.

Ini berikutan figura yang mesra disapa sebagai Lizzy itu berada dalam keadaan trauma kerana pernah mengalami kemalangan jalan raya lantas membuat keputusan untuk tidak memandu.

“Saya belum ada keyakinan. Saya memang sudah ada lesen, cuma tidak berani memandu.

“Bukan tidak pernah cuba, tapi masih belum bersedia untuk memandu kembali,” dedah Elizabeth

Bagaimanapun, dia akan melawan perasaan itu dan kembali memandu apabila dikurniakan anak kelak.

“Bila saya ada anak nanti saya pasti akan memandu demi memastikan saya dapat galas tanggungjawab sebagai ibu. Penting untuk saya memandu apabila ada anak nanti untuk rutin harian sebagai ibu,” katanya

Dalam perkembangan lain, penyanyi yang pernah popular dengan single Police Entry itu akan mengadakan majlis resepsi perkahwinannya pada bulan Februari.

Elizabeth, 28, yang sudah berkahwin dengan Siew Jim pada Mac tahun lalu sebelum ini terpaksa menangguhkan hasrat mereka untuk majlis tersebut berikutan pandemik COVID-19 yang melanda negara.

“Ya memang hampir setahun sudah kami berkahwin dan seperti semua tahu kita berdepan dengan pandemik Covid-19 jadi kami tangguhkan. Saya memang tetap mahu adakan majlis sebab bagi saya kahwin sekali seumur hidup,” katanya lagi

Difahamkan, majlis tersebut akan diadakan secara kecil-kecilan dan para jemputan terdiri daripada ahli keluarga serta rakan terdekat.

A post shared by Elizabeth Tan (@elizabethtan)

Perkembangan terbaharu mengenai selebriti berusia 29 tahun ini, Elizabeth membintangi siri terbaharu Ex Aku Pontianak yang akan ditayangkan bermula 19 Januari di Astro Ria.


Ustaz Abu Syafiq Dakwa Muhyiddin Yassin Tidak Divaksin Ketika Tunaikan Umrah

Belum pun reda isu pendedahan pendakwah bebas, Ustaz Abu Syafiq yang mengaku pergi ke tanah suci tanpa mengambil vaksin,kini dia berkongsi pula isu perihal menteri yang dimuatnaik di akaun Instagram nya.

Gara-gara membuat pengakuan tersebut, Menteri di Jabatan Perdana Menteri (Hal Ehwal Agama). Senator Ustaz Idris Ahmad mahu pihak berkuasa menyiasat pendakwah tersebut. Bagaimanapun, kenyataan Idris telah disanggah kembali oleh Abu menerusi sebuah video.

A post shared by Ustaz Abu Syafiq (@ustazabusyafiq)

Dalam pendedahannya, dia mendakwa mantan Perdana Menteri Malaysia Tan Sri Muhyiddin Yassin serta beberapa ahli kerajaan yang lain tidak mengambil vaksin ketika menunaikan Umrah baru-baru ini.

“PDRM, KKM dan Menteri Agama wajib siasat Mantan PM Mahyuddin Yassin dan rombongan.

Mereka pergi Umrah baru-baru ini tak Vaksin MM langsung. Nak siasat sangat kan. Siasatlah!

Bila saya bongkar geng kerajaan lah yang tak Vaksin MM bila datang Saudi. Mula nak tutup buku?!

Dok wajibkan Vaksin. Tapi jenis Vaksin pun jahil.

*Jangan ‘Sembah’ Vaksin. Usah per’tuhan’kan WHO”  dedahnya

Melihat pendedahannya itu, orang ramai telah membanjiri ruangan komen pada hantaran tersebut dengan pelbagai pandangan serta persoalan.

“Wow orang kayangan pergi Umrah tak vaksin MM. Jadi akan datang pergi Umrah tak payah lah vaksin MM”

“Menteri-menteri mana cucuk. Sebab mereka tahu ada side effect. Rakyat jer yang kena paksa, kena tipu”

“Terbaik ustaz… Berani kerana benar” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Catriona Ros Persoal Tindakan Doktor Jual Sijil Vaksinasi Palsu

Berita penangkapan seorang doktor klinik swasta di Marang, Terengganu yang menawarkan khidmat menjual sijil vaksinasi palsu mendapat reaksi daripada pelbagai pihak termasuk pelakon, Catriona Ross.

Menerusi Insta Stories, Catriona yang memuatnaik tangkap layar berita tersebut dari laman Twitter, dia mempersoalkan tindakan individu tersebut yang telah mencemarkan profesion seorang doktor hanya semata-mata demi keuntungan diri sendiri.

“Apabila anda berada demi wang dan hanya wang, anda telah mencemarkan profesion doktor.”-tulis Catriona

Tambah Catriona lagi, dia turut menyindir doktor itu yang dilihat memakai dua pelitup muka meskipun menjual sijil vaksinasi palsu kepada golongan anti-vaksin.

“Btw, reti pulak Doc nak double mask eh walau jual sijil palsu to antivaxx tu.”- sindir Catriona

Dipetik dari laporan Utusan, seorang doktor di Marang,Terengganu telah ditahan polis kerana menawarkan khidmat menjual sijil vaksinasi palsu. Ketua Polis negeri, datuk Rohaimi Md, Isa berkata, suspek dipercayai melakukan perbuatan itu sejak September lalu selepas premisnya diberikan kebenaran mengendalikan suntikan vaksinasi secara berbayar.


“Kita Bukan Buat Tu Demi Manusia”- Caprice Teruskan Jihad Dalam Pendidikan

Gara-gara kerap dipersoal oleh orang ramai tentang jihad yang diperjuangkan, penyanyi rap tanah air dan usahawan, Caprice memuatnaik gambar dan video sebalik tabir lagu baru. Turut disertakan bersama adalah kapsyen pandangannya terhadap jihad yang dilakukan selama ini.

Menurut Caprice , apa yang dilakukan adalah sumbangan kecil untuk mengajak orang ramai ke arah kebaikan. Malah, dia turut menegaskan tidak akan berhenti untuk berjihad meski ramai yang memerlinya.

Cap tak faham kenapa ramai tak habis-habis petik “Jihad” Cap baru-baru ni. Tapi dari lagu Chikaro, Xde Hal Bro, dan BAL.. Ok je Cap berkarya dalam masa yang sama lakukan “jihad in education”. Tak kan nak tunggu jadi sempurna baru nak cuba buat benda baik?

Cap memang suka berkarya dalam seni hiphop tapi dalam masa yang sama, selama 5 tahun ni alhamdulillah kita dapat bina aplikasi seperti mengaji.com, Umrahloka, dan IslamPro untuk komuniti. Cuma sumbangan KECIL untuk bantu orang kurang baik seperti saya.

Yang tak habis-habis perli jihad kita, saya tak akan berhenti “jihad in education” since kita bukan buat tu demi manusia. Tapi saya akan teru berkarya dalam muzik dan filem selagi saya menyukainya.

Korang yang ahli syurga Cap nak ucap tahniah sebab awal-awal dah boleh bau syurga, InsyaAllah satu hari sumbangan kecil saya boleh ditimbang di akhirat kelak.

Dan by the way, aplikasi JustSolat akan dilancarkan bulan puasa ini di Android dan iOS” tulisnya

Netizen yang membaca hantaran dari penyanyi rap itu membuatkan mereka berkongsi pelbagai pandangan. Ada yang menyokong apa yang dilakukan Caprice dan tidak kurang juga memberi teguran.

“Nak berkarya boleh Cap, lagu okay sedap tak ada masalah tapi perlu ke letak ‘perempuan seksi’ dalam mv? Untuk apa. Rasanya kalau tak ada perempuan pun orang akan tetap dengar dan tengok mv Cap sebab semua orang kenal you dan tahu genre lagu apa yang Cap selalu bawa”

“Ignore jela negativiti, saya suka jihad dalam pendidikan seperti aplikasi yang you bangunkan tu bro, memang membantu. Tak perlu nak jadi baik dulu sebelum buat baik.

Teruskan kebaikan In Shaa Allah, Allah akan jaga dan “pegang” kita.. Bagi saya, you more than capable so just do it bro.. Moga Allah balas kebaikan bro, tolong bangunkan aplikasi ini dengan baik ya bro” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aishah Tampil Beri Penjelasan Selepas Dikecam Isu ‘Isteri Beli Beras’

Penyanyi popular, Aishah tampil memberikan penjelasan selepas dia teruk dikecam kerana menceritakan pengalamannya sebagai seorang isteri yang ‘membeli beras’ dan tidak pernah dimanjakan dengan hadiah.

Aishah atau nama penuhnya Wan Aishah Wan Ariffin menjelaskan bahawa dia tidak membuka aib mana-mana pihak kerana semua yang terjadi merupakan pengalaman hidupnya sendiri.

“Hadoii marah betul setengah orang bila saya menceritakan pengalaman saya sebagai ‘isteri yang beli beras’..

Relax, saya sebut itu kerana itu betul-betul terjadi dan bagi saya ia tak aib apa pun.

Itu realiti pengalaman saya dan saya percaya ianya realiti ramai juga kaum wanita lain. “Jelas Aishah

Dalam pada itu, dia turut meminta netizen untuk berhenti memberikan pelbagai komen negatif yang diberikan mereka menerusi  DM (direct message) di Instagram. Malah pesan Aisyah, mereka boleh berhenti mengikuti perkembangan dirinya di platform tersebut.

“Tak payah nak bertubi-tubi DM saya nak maki hamun saya. Saya tulis dalam IG. Kalau tak suka tak payah follow atau skip je cerita saya ok.”- kata Aishah lagi

Di akhir penjelasannya, Aisyah memberitahu bahawa dia tidak pernah merasa menyesal dengan perkongsian tersebut menganggap ia sebagai amal jariah dan sedekah.


“Biarlah Mahkamah Yang Selesaikan Dengan Cara Baik”- Lan Solo Ulas Perkembangan Kes Saman Siti Nordiana

Penyanyi, Lan Solo tampil berkongsi perkembangan terkini mengenai kes saman Siti Nordiana terhadap dirinya, Syura Badron serta 3 individu lain di atas dakwaan memfitnah penyanyi itu.

Memanjatkan rasa syukur, Lan berkata dia telah menyerahkan kes tersebut kepada peguam dan membiarkan mereka untuk membuat keputusan dan menyelesaikannya.

“Alhamdulillah, segalanya telah diserahkan kepada peguam kami sendiri dan saya pun tidak pernah keluarkan apa-apa statement daripada dulu sampai sekarang.

Bagi saya takpelah benda ni dah dibawa ke sana (mahkamah) jadi biarlah mahkamah yang selesaikan dengan cara yang lebih baik. Biarlah kebijaksanaan mereka yang memutuskan dan menyelesaikannya.

Kami di sini perlu teruskan kehidupan seperti biasa sebab kami pun ada tanggungjawab masing-masing, kerja masing-masing. So, move on. “- kata Lan kepada Murai.my

Ketika ditanya mengenai kes saman tersebut telah menganggu penghasilan single terbaru dan kehidupan hariannya, dia akui berasa sedikit terganggu pada awal isu tersebut berlaku. Namun, jelas Lan ia tidak keterlaluan sehingga mampu menjejaskan segala projek dan penggambaran yang dijalankan atas dasar semua pihak terlibat menghormati kerjaya dan perniagaan masing-masing.

“Mungkin di awal dulu sedikit lah tergganggu mungkin sebab benda tu baru berlaku.

So sekarang ni, dah tidak terganggu apa-apa management, kedai, saya punya projek-projek, shooting dan sebagainya tiada apa-apa yang berkait.

Apa yang pasti, memang takde apa-apa yang terjejas. Semua orang hormat dengan peribadi, kerjaya, dan perniagaan.”-dedah Lan

Lan  ditemui ketika di majlis pelancaran video muzik terbaharunya berjudul 5 Kaki 4 Inci di Red Box, The Garden Mall, Kuala Lumpur pada Rabu. Dalam perkembangan lain, Lan juga telah menghasilkan single terbaharu bersama video muzik yang menampilkan Ratu Cantik Sabah (Unduk Ngadau Sabah 2017), Kerinah Mah sebagai pelakon utama.

Sebagai info, 5 Kaki 4 Inci edaran Life Records itu telah tersedia di semua platform penstriman digital seperti Apple Music, Spotify, Joox, Youtube Music, KKBox, dan Deezer bermula pada 12 Januari 2022. Sementara video muziknya pula ditayangkan menerusi saluran Youtube Lan Solo.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pahit Untuk Ditelan” – Peminat Terkejut Dengan Jumlah Royalti Diperolehi Tomok

Muat naik terkini pelakon dan penyanyi, Tomok di Instagram telah menarik perhatian peminatnya. Dalam hantaran tersebut, Tomok atau nama sebenarnya Shah Indrawan Ismail telah berkongsi penyata bank yang menunjukkan jumlah wang royalti yang diterima.

Penyata bank tersebut telah menunjukkan wang royalti yang diterima Tomok, dari tahun 2013 sehingga tahun 2021 yang dianggarkan sangat sedikit dengan perolehan hanya sebanyak RM19.06. Malah, Tomok menyifatkan ia sebagai satu kenyataan yang pahit untuk diterima.

“Pahit untuk di telan.. Tapi takpa, terus pandang ke depan #royalty” tulisnya

Melihat perkongsian penyanyi tersebut, rata-rata daripada mereka berasa terkejut melihat realiti yang sebenar dan turut membuka mata mengenai pendapatan anak seni yang mungkin tidak seindah khabar.

“Kenapa sampai negatif?? #gajiorangseni”

“Dari tahun 2013 banyak ni je.. Allahu. Semoga Allah balas dengan rezeki yang melimpah ruah lepas ni..”

“Patut lah industri hiburan Malaysia tak pernah maju. Dasar ekonomi kapitalis, duit show masuk tv banyak mana semua pihak atas yang cekau”

“Sebab tu Allahyarham Tan Sri P. Ramlee tak dapat nak tinggalkan apa-apa untuk anak-anak beliau. Kalau ikutkan banyak royalti yang beliau boleh dapat. Tapi sistem kontrak industri hiburan Malaysia hanya kayakan syarikat dan produser. Kalau tak ada saving dan business, memang tak dapat survive la artis kita. Tak ada pembelaan. Semua tamak.” Komen mereka

Sekadar info, Tomok memulakan karier nya sebagai penyanyi dengan muncul sebagai vokalis kumpulan New Boyz pada tahun 1999. Kemudian, Tomok menempa nama sebagai penyanyi solo selepas menjuarai program realiti One In A Million bagi musim yang ketiga pada tahun 2008.